**2007 M. KOVO 14 D. EUROPOS PARLAMENTO IR TARYBOS DIREKTYVOS 2007/2/EB, SUKURIANČIOS EUROPOS BENDRIJOS ERDVINĖS INFORMACIJOS INFRASTRUKTŪRĄ (INSPIRE), IR LIETUVOS RESPUBLIKOS TEISĖS AKTŲ IR JŲ PROJEKTŲ ATITIKTIES LENTELĖ**

|  |  |  |
| --- | --- | --- |
| 2007 m. kovo 14 d. Europos Parlamento ir Tarybos direktyva 2007/2/EB, sukurianti Europos bendrijos erdvinės informacijos infrastruktūrą (INSPIRE) | **1. Lietuvos Respublikos geodezijos ir kartografijos įstatymo Nr. IX-415 pakeitimo įstatymo projektas (toliau – GKĮ projektas).**  **2. Lietuvos Respublikos Vyriausybės 2009 m. rugsėjo 23 d. nutarimas Nr. 1151 „Dėl Lietuvos Respublikos Vyriausybės 2008 m. rugsėjo 10 d. nutarimo Nr. 911 „Dėl 2007 m. kovo 14 d. Europos Parlamento ir Tarybos direktyvos 2007/2/EB, sukuriančios Europos Bendrijos erdvinės informacijos infrastruktūrą (INSPIRE), perkėlimo priemonių plano patvirtinimo ir atsakingų institucijų paskyrimo“ pakeitimo“ (toliau – Nutarimas Nr. 911)**  **(TAR, identifikacinis kodas − 1091100NUTA00001151).**  **3. Lietuvos Respublikos žemės ūkio ministro 2017 m. gruodžio 19 d. įsakymas Nr. 3D-818 „Dėl Lietuvos erdvinės informacijos infrastruktūros metaduomenų reikalavimų ir Lietuvos erdvinės informacijos infrastruktūros metaduomenų teikimo tvarkos aprašo patvirtinimo“ (toliau – ŽŪM įsakymas dėl LEII metaduomenų reikalavimų ir jų teikimo tvarkos)**  **(TAR, identifikacinis kodas − 2017-20445).**  **4. Lietuvos Respublikos Vyriausybės 2017 m. liepos 26 d. nutarimas Nr. 601 „Dėl Lietuvos Respublikos Vyriausybės 2010 m. spalio 13 d.**  **nutarimo Nr. 1460 „Dėl Lietuvos erdvinės informacijos infrastruktūros erdvinių duomenų temų patvirtinimo“ pakeitimo“ (toliau – LRV nutarimas dėl LEII erdvinių duomenų temų)**  **(TAR, identifikacinis kodas − 2017-13133).**  **5. Lietuvos Respublikos žemės ūkio ministro 2018 m. birželio 1 d. įsakymo Nr. 3D-350 „Dėl Lietuvos erdvinės informacijos portalo nuostatų ir Lietuvos erdvinės informacijos portalo duomenų saugos nuostatų patvirtinimo“ (toliau – Portalo nuostatai) (TAR, identifikacinis kodas − 2018-09120).**  **6. Lietuvos Respublikos valstybės tarnybos įstatymo 2, 3 ir 15 straipsnių pakeitimo įstatymas Nr. XI-286 (toliau – Valstybės tarnybos įstatymas)**  **(TAR, identifikacinis kodas − 1091010ISTA00XI-286).**  **7. Lietuvos Respublikos viešojo administravimo įstatymo pakeitimo**  **įstatymas Nr. X-736 (toliau – Viešojo administravimo įstatymas)**  **(TAR, identifikacinis kodas − 1061010ISTA000X-736).**  **8. Lietuvos Respublikos viešojo administravimo įstatymo 2, 3, 4, 6, 91, 14 straipsnių pakeitimo ir įstatymo papildymo 41 straipsniu** **įstatymas Nr. XI-283 (toliau – Viešojo administravimo įstatymas Nr. XI-283)**  **(TAR, identifikacinis kodas − 1091010ISTA00XI-283).**  **9. Lietuvos Respublikos viešojo administravimo įstatymo 2, 3, 4, 41, 6, 7, 8, 10, 11, 14, 15, 16, 23, 24, 34 straipsnių pakeitimo ir įstatymo papildymo 44 straipsniu įstatymas Nr. XI-1259 (toliau – Viešojo administravimo įstatymas Nr. XI-1259) (TAR, identifikacinis kodas − 1101010ISTA0XI-1259).**  **10. Lietuvos Respublikos aplinkos apsaugos įstatymas Nr. I-2223 (TAR, identifikacinis kodas − 0921010ISTA00I-2223) su vėlesniu jo pakeitimu (Lietuvos Respublikos aplinkos apsaugos įstatymo 1, 2, 6, 7, 8, 14,**  **19, 26, 31, 32, 33, 34 straipsnių ir priedo pakeitimo ir papildymo, 24 straipsnio pripažinimo netekusiu galios ir įstatymo papildymo 321, 322 straipsniais įstatymas Nr. X-147 (TAR, identifikacinis kodas − 1051010ISTA000X-147).** | **Direktyvos įgyvendinimo lygis** |
| **I skyrius**  Bendrosios nuostatos  1 straipsnis  1. Šios direktyvos tikslas – nustatyti bendrąsias taisykles, skirtas Europos bendrijos erdvinės informacijos infrastruktūros (toliau – INSPIRE) sukūrimui, Bendrijos aplinkos politikos ir kitos įtakos aplinkai galinčios turėti politikos ar veiklos tikslais.  2. INSPIRE grindžiama valstybių narių sukurtomis ir valdomomis erdvinės informacijos infrastruktūromis. | **GKĮ projektas**  **9 straipsnis. Žemės ūkio ministerijos kompetencija geodezinės ir kartografinės veiklos, erdvinių duomenų rinkinių tvarkymo bei Lietuvos erdvinės informacijos infrastruktūros plėtojimo srityse**  (...)  2. Žemės ūkio ministras tvirtina:  (...)  3) Lietuvos erdvinės informacijos infrastruktūros koordinavimo struktūrą.  Portalo nuostatai  1. Lietuvos erdvinės informacijos portalo nuostatai (toliau – nuostatai) reglamentuoja Lietuvos erdvinės informacijos portalo (toliau – Portalas) steigimo teisinį pagrindą, organizacinę, informacinę ir funkcinę struktūras, erdvinių duomenų rinkinių, jų metaduomenų teikimo į Portalą ir erdvinių duomenų rinkinių, jų metaduomenų, Portalo elektroninių paslaugų teikimo Portalo paslaugų gavėjams tvarką bei Portalo finansavimą, modernizavimą ir likvidavimą. | Visiškas |
| **2 straipsnis**  1. Ši direktyva nepažeidžia Direktyvų 2003/4/EB ir 2003/98/EB.  2. Ši direktyva neįtakoja valdžios institucijų intelektinės nuosavybės teisių buvimo ar jų turėjimo. | Direktyvos straipsnio perkelti ir įgyvendinti nereikia.  ***Pastaba.*** *Kadangi direktyva neturi įtakos dėl institucijų intelektinės nuosavybės teisių buvimo ar jų turėjimo, šios nuostatos nėra perkeliamos į GKĮ projektą.* |  |
| **3 straipsnis**  Šioje direktyvoje vartojami tokie sąvokų apibrėžimai:   1. **„erdvinės informacijos infrastruktūra“** – tai metaduomenys, erdvinių duomenų rinkiniai ir erdvinių duomenų paslaugos; tinklo paslaugos ir technologijos; susitarimai dėl keitimosi, prieigos ir naudojimosi; bei koordinavimo ir stebėsenos mechanizmai, procesai ir procedūros, kurie yra sukurti, valdomi ar pateikti naudoti vadovaujantis šia direktyva; 2. **„erdviniai duomenys“** – tai duomenys, kurie tiesiogiai arba netiesiogiai apibūdina konkrečią vietą arba geografinę vietovę; 3. **„erdvinių duomenų rinkinys“** – tai pripažįstama erdvinių duomenų sankaupa; 4. **„erdvinių duomenų paslaugos“** – tai operacijos, kurias galima atlikti su erdvinių duomenų rinkiniuose esančiais erdviniais duomenimis arba su susijusiais metaduomenimis, naudojant kompiuterinę programą; 5. **„metaduomenys“** – tai erdvinių duomenų rinkinius ir erdvinių duomenų paslaugas apibūdinanti informacija, skirta jas surasti, įvertinti ir naudoti; 6. **„tarpusavio sąveika“** – tai galimybė be daugkartinio žmogaus įsikišimo sujungti erdvinių duomenų rinkinius ir tarpusavyje suderinti paslaugas taip, kad būtų gautas darnus rezultatas ir padidėtų duomenų rinkinių ir paslaugų pridėtinė vertė;   8. **„INSPIRE geoportalas“** – tai interneto svetainė arba jos atitikmuo, suteikianti galimybę naudotis 11 straipsnio 1 dalyje nurodytomis paslaugomis;  9. „**valdžios institucija“** – tai:  a) bet kokia vyriausybės arba kita viešoji administracija, įskaitant nacionalinio, regioninio ar vietos lygių viešąsias patariamąsias įstaigas;  b) fizinis ar juridinis asmuo, pagal nacionalinę teisę vykdantis viešojo administravimo funkcijas, įskaitant konkrečias su aplinka susijusias pareigas, veiksmus ar paslaugas; ir  c) a arba b punktuose nurodytai įstaigai ar asmeniui pavaldus fizinis arba juridinis asmuo, turintis viešųjų pareigų arba funkcijų, arba teikiantis viešąsias paslaugas, susijusias su aplinka.  Valstybės narės gali numatyti, kad įstaigoms ar institucijoms atliekant teismines ar įstatymų leidybos funkcijas, šios direktyvos tikslais jos nelaikomos valdžios institucijomis;  10) „**trečioji šalis“** – tai fizinis ar juridinis asmuo, kuris nėra valdžios institucija. | **GKĮ projektas**  **2 straipsnis. Pagrindinės šio įstatymo sąvokos:**  (...)  23. **Lietuvos erdvinės informacijos infrastruktūra** – erdvinių duomenų rinkinių, jų tvarkymo priemonių, metaduomenų, tinklo paslaugų, technologijų, susitarimų dėl prieigos prie duomenų rinkinių, keitimosi ir naudojimosi jais, taip pat erdviniųduomenų rinkinių informacijos valdymo procesų ir procedūrų, jų koordinavimo ir stebėsenos visuma.  3. **Erdviniai duomenys** – duomenys, kurie tiesiogiai arba netiesiogiai apibūdina konkrečią vietą arba geografinę vietovę, t. y. parodo gamtinių ir antropogeninių objektų, esančių Žemės paviršiuje, virš jo ar žemiau jo, bei gamtinių, antropogeninių ir socialinių reiškinių padėtį erdvėje, ir yra tinkami atvaizduoti pasirinktu masteliu ir kompleksiškumu.  7. **Erdvinių duomenų rinkinys** – susistemintų ir metodiškai sutvarkytų erdvinių duomenų visuma.  27. **Naudojimosi erdviniais duomenimis paslaugos** – naudojimosi erdvinių duomenų rinkinių duomenimis arba susijusiais metaduomenimis paslaugos, kurias galima teikti kompiuterinėmis programomis.  26. **Metaduomenys** – duomenys, kuriais apibūdinami erdvinių duomenų rinkiniai ir paslaugos ir kurie reikalingi šiems dalykams surasti, įvertinti ir naudoti.  5. Erdvinių duomenų ir naudojimosi jais paslaugų sąveikumas – galimybė be daugkartinio žmogaus įsikišimo sujungti erdvinių duomenų rinkinius ir tarpusavyje suderinti naudojimosi erdviniais duomenimis paslaugas taip, kad būtų gautas darnus rezultatas ir padidėtų erdvinių duomenų rinkinių ir paslaugų pridėtinė vertė.  24. **Lietuvos erdvinės informacijos portalas** – valstybės informacinė sistema, kuria centralizuotai teikiamos naudojimosi erdvinių duomenų rinkinių duomenimis ir susijusiais metaduomenimis paslaugos.  **Valstybės tarnybos įstatymas**  **1 straipsnis. 2 straipsnio 4 dalies pakeitimas**  Pakeisti 2 straipsnio 4 dalį ir ją išdėstyti taip:  „4. **Valstybės ir savivaldybių institucijos ir įstaigos –** atstovaujamosios, valstybės vadovo, vykdomosios, teisminės valdžios institucijos, teisėsaugos institucijos ir įstaigos, auditą, kontrolę (priežiūrą) atliekančios institucijos ir įstaigos, kitos valstybės ir savivaldybių institucijos ir įstaigos, kurios finansuojamos iš valstybės ar savivaldybių biudžetų bei valstybės pinigų fondų ir kurioms Viešojo administravimo įstatymo nustatyta tvarka yra suteikti viešojo administravimo įgaliojimai.“  **Viešojo administravimo įstatymas Nr. XI-1259**  **1 straipsnis. 2 straipsnio 4 ir 17 dalių pakeitimas**  1. Pakeisti 2 straipsnio 4 dalį ir ją išdėstyti taip:  „4. **Viešojo administravimo subjektas** – valstybės institucija ar įstaiga, savivaldybės institucija ar įstaiga, pareigūnas, valstybės tarnautojas, valstybės ar savivaldybės įmonė, viešoji įstaiga, kurios savininkė ar dalininkė yra valstybė ar savivaldybė, asociacija, šio įstatymo nustatyta tvarka įgalioti atlikti viešąjį administravimą.“  **Viešojo administravimo įstatymas Nr. XI-283**  **1** **straipsnis. 2 straipsnio 1, 2, 4, 5 ir 6 dalių pakeitimas**  (...)  4. Pakeisti 2 straipsnio 5 dalį ir ją išdėstyti taip:  „5. **Viešojo administravimo institucija –** kolegialus ar vienvaldis viešojo administravimo subjektas, šio įstatymo nustatyta tvarka įgaliotas priimti norminius administracinius aktus.“  5. Pakeisti 2 straipsnio 6 dalį ir ją išdėstyti taip:  „6. **Viešojo administravimo įstaiga –** valstybės ar savivaldybės biudžetinė įstaiga, šio įstatymo nustatyta tvarka įgaliota atlikti viešąjį administravimą.“  **Viešojo administravimo įstatymas**  **2 straipsnis. Pagrindinės šio įstatymo sąvokos**  (...)  13. **Asmuo –** fizinis asmuo ar fizinių asmenų grupė, juridinis asmuo, kitas subjektas, neturintis juridinio asmens teisių (komisija, visuotinis narių susirinkimas, nuolatinis pasitarimas).  (...) | Visiškas |
| **4 straipsnis**  1. Ši direktyva taikoma erdvinių duomenų rinkiniams, kurie atitinka šias sąlygas:  a) jie susiję su teritorija, kuri priklauso valstybės narės jurisdikcijai ir (arba) kurioje ji vykdo jurisdikciją;  b) jie saugomi elektronine forma;  c) juos turi vienas iš šių subjektų arba jie turimi jo vardu:  i) valdžios institucija – valdžios institucijos sukurti ar gauti arba jos tvarkomi ar atnaujinami bei priklausantys jos viešojo pobūdžio užduočių sričiai;  ii) trečioji šalis, kuriai pagal 12 straipsnį suteikta teisė naudotis tinklu;  d) jie susiję su viena ar keliomis I, II ar III priede išvardytomis  temomis.  2. Tais atvejais, kai tų pačių erdvinių duomenų rinkinių kopijos yra disponuojamos įvairių valdžios institucijų arba jų vardu, ši direktyva taikoma pagrindinei versijai, iš kurios yra padarytos kopijos.  3. Ši direktyva taip pat taikoma erdvinių duomenų paslaugoms, susijusioms su 1 dalyje nurodytų erdvinių duomenų rinkiniuose esančiais duomenimis.  4. Šioje direktyvoje nereikalaujama kaupti naujų erdvinių duomenų.  5. Jei erdvinių duomenų rinkiniai atitinka 1 dalies c punkto sąlygas, bet intelektinės nuosavybės teisės į jas priklauso trečiajai šaliai, valdžios institucija gali imtis šioje direktyvoje numatytų veiksmų tik gavusi tos trečiosios šalies sutikimą.  6. Nukrypstant nuo 1 dalies, ši direktyva aprėpia erdvinių duomenų rinkinius, disponuojamus žemiausio valstybės narės valdžios lygmens valdžios institucijų arba jų vardu, tik jeigu valstybė narė yra priėmusi įstatymus ar kitus teisės aktus, kuriais reikalaujama juos rinkti ar platinti.  7. Siekiant atsižvelgti į vis didėjantį erdvinių duomenų poreikį remiant Bendrijos politikos kryptis, turinčias įtakos aplinkai, I, II ir III prieduose nurodytų esamų erdvinių duomenų temų aprašymas gali būti patvirtintas pagal 22 straipsnio 3 dalyje numatytą reguliavimo procedūrą su tikrinimu. | GKĮ projektas **20 straipsnis. Lietuvos erdvinės informacijos infrastruktūros erdvinių duomenų rinkiniai**  1. Lietuvos erdvinės informacijos infrastruktūros erdvinių duomenų rinkinius sudaro visų valstybės kadastrų, registrų, valstybės informacinių sistemų ir valstybės bei savivaldybių institucijų tvarkomi erdvinių duomenų rinkiniai, taip pat kitų asmenų erdvinių duomenų rinkiniai, kurie atitinka 2010 m. lapkričio 23 d. Komisijos reglamento (ES) Nr. 1089/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl erdvinių duomenų rinkinių ir paslaugų sąveikumo, reikalavimus, susijusius su įsipareigojimais dėl metaduomenų, tinklo paslaugų ir sąveikumo.  (...)  **18 straipsnis. Lietuvos erdvinės informacijos infrastruktūros paskirtis**  1. Lietuvos erdvinės informacijos infrastruktūra skirta:  (...)  2) teikti erdvinių duomenų rinkinius ir su jais susijusius metaduomenis per Lietuvos erdvinės informacijos portalą;  (...)    **20 straipsnis. Lietuvos erdvinės informacijos infrastruktūros erdvinių duomenų rinkiniai**  (...)  2. Valstybės kadastrų, registrų, valstybės informacinių sistemų tvarkytojai, valstybės bei savivaldybių institucijos, tvarkančios erdvinių duomenų rinkinius, atitinkančius Vyriausybės patvirtintas Lietuvos erdvinės informacijos infrastruktūros erdvinių duomenų temas, privalo užtikrinti, kad erdvinių duomenų rinkinius naudotojai pasiektų per Lietuvos erdvinės informacijos portalą.  (...)  **24 straipsnis. Prieiga prie erdvinių duomenų per Lietuvos erdvinės informacijos portalą**  (...)  10. Lietuvos erdvinės informacijos infrastruktūros erdvinių duomenų rinkinių ir paslaugų, išskyrus šio įstatymo 23 straipsnio 1 dalies 1 ir 2 punktuose bei 23 straipsnio 2 dalyje nurodytas paslaugas, naudotojai, įgydami teisę naudotis erdvinių duomenų rinkiniais ir paslaugomis per Lietuvos erdvinės informacijos portalą, privalo sudaryti naudojimosi sutartis su erdvinių duomenų ir paslaugų teikėjais ar jų įgaliotais platintojais, jeigu to reikalauja erdvinių duomenų ir paslaugų teikėjai ar jų įgalioti platintojai ir kitų įstatymųnenustatyta kitaip.  (...)  **31 straipsnis. Valstybinių erdvinių duomenų rinkinių ir žemėlapių autorių teisių apsauga**  1. Valstybinių erdvinių duomenų rinkinių ir žemėlapių autoriaus išimtines turtines teises turi Lietuvos Respublika. Teisės į valstybinius erdvinių duomenų rinkinius ir žemėlapius saugomos Lietuvos Respublikos autorių teisių ir gretutinių teisių įstatymo ir kitų teisės aktų nustatyta tvarka.  2. Valstybiniai erdvinių duomenų rinkiniai ir žemėlapiai visiems naudotojams teikiami neatlygintinai.  (...)  **32 straipsnis. Valstybinių erdvinių duomenų rinkinių ir žemėlapių naudojimo tvarka**  Valstybinių erdvinių duomenų rinkinių ir žemėlapių naudotojai, įgydami teisę naudotis šia medžiaga, privalo sudaryti naudojimosi sutartis su Vyriausybės įgaliota institucija ar jos įgaliotais platintojais. Valstybinių erdvinių duomenų rinkinių ir žemėlapių teikimo ir naudojimo tvarką ir sąlygas tvirtina žemės ūkio ministras, o naudojimosi sutarties formą tvirtina Nacionalinės žemės tarnybos.    **2 straipsnis. Pagrindinės šio įstatymo sąvokos**  (...)  31.**Savivaldybės erdvinių duomenų rinkinys** – susistemintų ir metodiškai sutvarkytų savivaldybės teritorijos gamtinių ir antropogeninių objektų, esančių Žemės paviršiuje, virš jo ar žemiau jo, išskyrus kitų asmenų valdomus inžinerinius tinklus, valstybinės reikšmės kelius ir geležinkelių infrastruktūrą, erdvinių duomenų, atitinkančių 1:2 000 ir stambesnio mastelio erdvinių duomenų rinkiniams keliamus tikslumo reikalavimus, visuma.  (...)  **18 straipsnis. Lietuvos erdvinės informacijos infrastruktūros paskirtis**  1. Lietuvos erdvinės informacijos infrastruktūra skirta:  (...)  2) teikti erdvinių duomenų rinkinius ir su jais susijusius metaduomenis per Lietuvos erdvinės informacijos portalą;  (...)  4) koordinuoti ir stebėti naudojimosi erdvinių duomenų rinkiniais ir su jais susijusiais metaduomenimis paslaugas;  (...)  Direktyvos nuostatos perkelti ir įgyvendinti nereikia, nes ji skirta komisijai. | Visiškas |
| **II skyrius**  **Metaduomenys**  **5 straipsnis**  1. Valstybės narės užtikrina, kad būtų sukurti I, II ir III prieduose išvardytas temas atitinkančių erdvinių duomenų rinkinių ir paslaugų metaduomenys ir kad jie būtų nuolat atnaujinami.  2. Metaduomenys apima šią informaciją:  a) erdvinių duomenų rinkinių atitiktį 7 straipsnio 1 dalyje nurodytoms įgyvendinimo taisyklėms;  b) sąlygas dėl prieigos ir naudojimosi erdvinių duomenų rinkiniais bei paslaugomis ir, kur taikoma, atitinkami mokesčiai;  c) erdvinių duomenų rinkinių kokybę ir patvirtinimu;  d) valdžios institucijas, atsakingas už erdvinių duomenų rinkinių ir paslaugų sukūrimą, valdymą, priežiūrą ir platinimą;  e) visuomenės teisės naudotis duomenimis apribojimus ir tokių apribojimų priežastis pagal 13 straipsnį.  3. Valstybės narės imasi būtinų priemonių užtikrinti, kad metaduomenys būtų išsamūs ir pakankamai kokybiški 3 straipsnio 6 punkte išdėstytos paskirties atitikimui.  4. Šio straipsnio įgyvendinimo taisyklės priimamos laikantis 22 straipsnio 2 dalyje numatytos reguliavimo procedūros iki 2008 m. gegužės 15 d. Šiose taisyklėse atsižvelgiama į atitinkamus egzistuojančius tarptautinius standartus ir naudotojų reikalavimus, pirmiausiai susijusius su metaduomenų patvirtinimu. | **GKĮ projektas**  **21 straipsnis. Metaduomenys**  1. Valstybės kadastrų, registrų, valstybės informacinių sistemų, valstybės ir savivaldybių institucijų tvarkomų erdvinių duomenų rinkinių tvarkytojai privalo parengti ir nuolat atnaujinti metaduomenis pagal žemės ūkio ministro patvirtintus Lietuvos erdvinės informacijos infrastruktūros metaduomenų reikalavimus ir žemės ūkio ministro nustatyta tvarka juos teikti viešai ir neatlygintinai per Lietuvos erdvinės informacijos portalą.  (...)  **28 straipsnis. Georeferencinio pagrindo kadastro tvarkymas**  (...)  6. Visos Lietuvos Respublikos teritorijos georeferencinio pagrindo žemėlapis atnaujinamas ne rečiau kaip kas 3 metai.  (...)  **21 straipsnis. Metaduomenys**  (...)  2. metaduomenis sudaro ši informacija:  1) informacija apie erdvinių duomenų rinkinių atitiktį teisės aktų reikalavimams;  2) naudojimosi erdvinių duomenų rinkiniais bei paslaugomis ir prieigos prie jų sąlygos;  3) informacija apie erdvinių duomenų rinkinių kokybę ir šių rinkinių oficialumo ar aprobavimo (patikros) statusas;  4) institucijos, atsakingos už erdvinių duomenų rinkinių ir su jais susijusių paslaugų kūrimą, tvarkymą, atnaujinimą, saugojimą ir informacijos teikimą;  5) erdvinių duomenų naudojimui taikomi apribojimai ir tokių apribojimų priežastys.  (...)  **21 straipsnis. Metaduomenys**  (...)  3. Institucija, atsakinga už metaduomenų kūrimą, suderinusi su Žemės ūkio ministerija, gali išplėsti metaduomenų turinį papildoma informacija. Metaduomenys turi būti išsamūs ir tikslūs, kad pagal juos būtų galima surasti erdvinių duomenų rinkinius ir su jais susijusias paslaugas, įvertinti metaduomenų kokybę ir juos naudoti.  **ŽŪM įsakymas dėl LEII metaduomenų reikalavimų ir jų teikimo tvarkos**  8. Pagrindiniai metaduomenų elementų rinkiniai yra:  8.1. tapatybė. Ją apibūdinti teikiami šie metaduomenų elementai:  8.1.1. ištekliaus pavadinimas;  8.1.2. ištekliaus santrauka;  8.1.3. ištekliaus tipas;  8.1.4. ištekliaus adresas;  8.1.5. unikalusis ištekliaus identifikatorius;  8.1.6. sujungtas išteklius;  8.1.7. ištekliaus kalba;  8.2. erdvinių duomenų rinkinių ir erdvinių duomenų paslaugų klasifikavimas. Jiems apibūdinti teikiami šie metaduomenų elementai:  8.2.1. temos kategorija;  8.2.2. erdvinių duomenų paslaugų tipas;  8.3. reikšminis žodis, kuriam apibūdinti teikiami šie metaduomenų elementai:  8.3.1. reikšminis žodis;  8.3.2. kontroliuojamasis kilmės žodynėlis;  8.4. geografinė vieta, kuriai apibūdinti turi būti teikiamas metaduomenų elementas – geografinės aprėpties langelis;  8.5. laiko nuoroda, kuriai apibūdinti teikiami šie metaduomenų elementai:  8.5.1. laikotarpis;  8.5.2. paskelbimo data;  8.5.3. paskutinio atnaujinimo data;  8.5.4. parengimo data;  8.6. kokybė ir galiojimas, kuriems apibūdinti teikiami šie metaduomenų elementai:  8.6.1. kilmė;  8.6.2. erdvinė skiriamoji geba;  8.7. atitiktis, kuriems apibūdinti teikiami šie metaduomenų elementai:  8.7.1. specifikacija;  8.7.2. laipsnis;  8.8. prieigos ir naudojimo apribojimai, kuriems apibūdinti teikiami šie metaduomenų elementai:  8.8.1. prieigos ir naudojimo sąlygos;  8.8.2. viešosios prieigos apribojimai;  8.9. institucija, organizacija, atsakinga už ištekliaus sukūrimą, valdymą, priežiūrą ir platinimą;  8.9.1. atsakinga šalis;  8.9.2. atsakingos šalies funkcijos;  8.10. metaduomenys apie metaduomenis (su pačiu metaduomenų įrašu susiję metaduomenų elementai), kuriems apibūdinti teikiami šie metaduomenų elementai:  8.10.1. kontaktinis asmuo metaduomenų klausimais;  8.10.2. metaduomenų data;  8.10.3. metaduomenų kalba.  9. Papildomi metaduomenų elementų rinkiniai yra:  9.1. metaduomenų elemento rinkinio informacija, kuriai aprašyti teikiami šie metaduomenų elementai:  9.1.1. bylos identifikatorius;  9.1.2. metaduomenų koduotė;  9.1.3. kalbų nuostatos;  9.1.4. metaduomenų standarto pavadinimas;  9.1.5. metaduomenų standarto versija;  9.2. duomenų identifikavimas, kuriam aprašyti teikiami šie metaduomenų elementai:  9.2.1. ištekliaus sutrumpintas pavadinimas;  9.2.2. ištekliaus data;  9.2.3. pateikimo forma;  9.2.4. duomenų ištekliaus koduotė;  9.2.5. tikslas;  9.2.6. ištekliaus specifinis naudojimas;  9.2.7. vartotojo kontaktinė informacija;  9.2.8. erdvinio vaizdavimo tipas;  9.2.9. būklė;  9.2.10. iliustracija;  9.2.11. geografinės paslaugos versija;  9.2.12. sąsajos tipas;  9.2.13. operacijos pavadinimas;  9.2.14. paskirstyta kompiuterinė platforma;  9.2.15. geografinės paslaugos prieigos vieta;  9.3. duomenų apribojimai, kuriems aprašyti teikiamas metaduomenų elementas – naudojimo apribojimai;  9.4. duomenų kokybės informacija, kuriai aprašyti teikiami šie metaduomenų elementai:  9.4.1. apimties lygmuo;  9.4.2. apimties lygmens aprašas;  9.4.3. užbaigtumas;  9.4.4. topologinis nuoseklumas;  9.4.5. padėties tikslumas;  9.4.6. tematinis tikslumas;  9.5. duomenų priežiūros informacija, kuriai aprašyti teikiami šie metaduomenų elementai:  9.5.1. priežiūros ir atnaujinimo periodiškumas;  9.5.2. kito atnaujinimo data;  9.5.3. priežiūros pastabos;  9.6. duomenų erdvinio vaizdavimo informacija, kuriai aprašyti teikiami šie metaduomenų elementai:  9.6.1. dimensijų skaičius;  9.6.2. ląstelės geometrija;  9.6.3. transformavimo parametrai;  9.6.4. topologijos lygmuo;  9.7. duomenų referencinės sistemos informacija, kuriai aprašyti teikiamas metaduomenų elementas – referencinės sistemos identifikatorius;  9.8. duomenų platinimo informacija, kuriai aprašyti teikiami šie metaduomenų elementai:  9.8.1. platinimo vienetai;  9.8.2. tiesioginė duomenų rinkinio prieiga;  9.8.3. laikmenos pavadinimas;  9.8.4. ištekliaus formatas;  9.8.5. platintojo kontaktinis adresas;  9.8.6. mokesčiai;  9.8.7. planuojamas pateikimo terminas;  9.8.8. užsakymo instrukcijos;  9.8.9. laiko sąnaudos;  9.9. metaduomenis papildantys elementai, kuriems aprašyti teikiami šie metaduomenų elementai:  9.9.1. kontaktas (atsakingoji šalis);  9.9.2. organizacijos pavadinimas;  9.9.3. asmens vardas, pavardė;  9.9.4. kontaktinė informacija;  9.9.5. adresas;  9.9.6. miestas;  9.9.7. pašto indeksas;  9.9.8. šalis;  9.9.9. elektroninio pašto adresas;  9.9.10. telefonas;  9.9.11. telefono numeris;  9.9.12. faksimilė;  9.9.13. tiesioginė prieiga;  9.9.14. duomenų ištekliaus datą papildantys elementai (ištekliaus data ir įvykis);  9.9.15. datos tipas;  9.9.16. duomenų ištekliaus iliustracijos teikimą aprašantys ir papildantys elementai (iliustracijos vaizdavimas);  9.9.17. bylos pavadinimas;  9.9.18. bylos tipas;  9.9.19. duomenų ištekliaus kokybines charakteristikas papildantys elementai (atitikimo rezultatai);  9.9.20. pavadinimas;  9.9.21. ištekliaus data;  9.9.22. paaiškinimas;  9.9.23. kiekybiniai rezultatai;  9.9.24. vertės vienetas;  9.9.25. vertė;  9.9.26. duomenų ištekliaus referencinės sistemos informaciją papildantys elementai (referencinės sistemos identifikatoriaus kodas);  9.9.27. duomenų ištekliaus formato informaciją papildantys elementai (formatas);  9.9.28. duomenų rinkinio formato pavadinimas;  9.9.29. duomenų rinkinio formato versija;  9.9.30. duomenų ištekliaus kalbos nuostatas papildantys metaduomenų elementai (lokalios kalbos žymėjimas);  9.9.31. šalies kodas;  9.9.32. papildomos kalbos simbolių koduotė;  9.9.33. kriterijai;  9.9.34. matas;  9.9.35. aprašas;  9.9.36. reikšmė;  9.9.37. vienetas.  Direktyvos 5 straipsnio 4 dalies perkelti ir įgyvendinti nereikia, nes ji skirta Komisijai. | Visiškas |
| **6 straipsnis**  Valstybės narės sukuria 5 straipsnyje nurodytus metaduomenis, laikydamosi tokių terminų:  a)ne vėliau kaip per 2 metus nuo įgyvendinimo taisyklių priėmimo pagal 5 straipsnio 4 dalį dienos I ir II prieduose išvardytas temas atitinkantiems erdvinių duomenų rinkiniams;  b) ne vėliau kaip per 5 metus nuo įgyvendinimo taisyklių priėmimo pagal 5 straipsnio 4 dalį dienos III priede išvardytas temas atitinkantiems erdvinių duomenų rinkiniams. | **GKĮ projektas**  **9 straipsnis.  Žemės ūkio ministerijos kompetencija geodezinės ir kartografinės veiklos, erdvinių duomenų rinkinių tvarkymo bei Lietuvos erdvinės informacijos infrastruktūros plėtojimo srityse**  (...)  2. Žemės ūkio ministras tvirtina:  (...)  6) Lietuvos erdvinės informacijos infrastruktūros metaduomenų reikalavimų ir Lietuvos erdvinės informacijos infrastruktūros metaduomenų teikimo tvarkos aprašą;  (...)  **ŽŪM įsakymas dėl LEII metaduomenų reikalavimų ir jų teikimo tvarkos**  3. Aprašo nustatyta tvarka ir reikalavimais valstybės kadastrų, registrų, valstybės informacinių sistemų, valstybės ir savivaldybių institucijų kaupiamų erdvinių duomenų rinkinių tvarkytojai privalo parengti ir nuolat atnaujinti metaduomenis, viešai ir neatlygintinai teikti juos į LEI portalą.  (...)  6. Metaduomenys turi būti parengti pagal Reglamento 1205/2008 ir Aprašo reikalavimus.  (...)  13. Metaduomenų teikėjai metaduomenis į LEI portalą teikia pagal LEI portalo tvarkytojo ir metaduomenų teikėjo sudarytas LEI portalo duomenų teikimo sutartis.  14. Metaduomenų teikėjas metaduomenis į LEI portalą teikia vienu iš šių būdų:  14.1. elektroniniu paštu LEI portalo tvarkytojui atsiunčia paruoštą metaduomenų, atitinkančių Aprašo II skyriuje išvardytus reikalavimus, XML (angl. *Extensible Markup Language*) failą ar kito tekstinio formato failą;  14.2. sukuria savo XML metaduomenų failų katalogą ir pateikia LEI portalo tvarkytojui prieigą prie šio katalogo, kuris automatinį metaduomenų surinkimą (angl. *harvesting*) atlieka CSW (angl. *Catalog Service for the Web*) formatu;  14.3. naudodamas LEI portalo metaduomenų kūrimo ir tvarkymo posistemę sukuria metaduomenis ir juos publikuoja.  15. Elektroniniu paštu gautus metaduomenų failus LEI portalo tvarkytojas į LEI portalo metaduomenų kūrimo ir tvarkymo posistemę įkelia ne vėliau kaip per 2 darbo dienas nuo šių failų gavimo dienos.  16. LEI portalo tvarkytojas į LEI portalo metaduomenų kūrimo ir tvarkymo posistemę įkeltus metaduomenis patikrinęs ir nenustatęs neatitikimų Reglamento 1205/2008 ir Aprašo nustatytiems reikalavimams patvirtina juos bei aktyvuoja, t. y. metaduomenys LEI portalo naudotojams tampa pasiekiami per LEI portalo elektroninę paieškos paslaugą.  Į LEI portalo metaduomenų kūrimo ir tvarkymo posistemę įkeltus metaduomenis LEI portalo tvarkytojas turi patikrinti ir nenustatęs minėtų neatitikimų juos patvirtinti bei aktyvuoti per 5 darbo dienas nuo šių duomenų įkėlimo dienos.  17. LEI portalo tvarkytojas nustatęs, kad į LEI portalo metaduomenų kūrimo ir tvarkymo posistemę įkelti metaduomenys neatitinka Reglamento 1205/2008 ir Aprašo nustatytų reikalavimų, apie nustatytus neatitikimus ne vėliau kaip per 5 darbo dienas nuo šių duomenų įkėlimo dienos informuoja metaduomenų teikėją šiais būdais:  17.1. elektroniniu paštu, kai metaduomenų teikėjas metaduomenis į LEI portalą pateikė Aprašo 14.1 papunktyje nurodytu būdu;  17.2. LEI portalo metaduomenų kūrimo ir tvarkymo posistemėje, kai metaduomenų teikėjas metaduomenis į LEI portalą pateikė Aprašo 14.2–14.3 papunkčiuose nurodytais būdais. | Visiškas |
| **III skyrius**  **Erdvinių duomenų rinkinių ir paslaugų tarpusavio sąveika**  **7 straipsnis**  1. Įgyvendinimo taisyklės, nustatančios erdvinių duomenų rinkinių ir paslaugų interoperabilumo technines priemones ir, kur tikslinga, erdvinių duomenų rinkinių suderinamumą, skirtos iš dalies pakeisti neesminius šios direktyvos elementus ją papildant, priimamos laikantis 22 straipsnio 3 dalyje numatytos reguliavimo procedūros su tikrinimu. Rengiant įgyvendinimo taisykles atsižvelgiama į atitinkamus naudotojų reikalavimus, esamas iniciatyvas ir tarptautinius standartus, skirtus erdvinių duomenų rinkinių suderinamumui užtikrinti, taip pat turi būti atsižvelgta į pagrįstumo ir kaštų bei naudos veiksnius. Kai pagal tarptautinės teisės normas įsteigtos organizacijos yra priėmusios atitinkamus standartus, užtikrinančius erdvinių duomenų rinkinių ir paslaugų tarpusavio sąveiką ir suderinimą, šie standartai prireikus integruojami į šioje dalyje minėtas įgyvendinimo taisykles ir jose nurodomos esamos techninės priemonės.  2. Rengdama 1 dalyje nurodytas įgyvendinimo taisykles, Komisija atlieka analizę, siekdama užtikrinti, kad taisyklės būtų pagrįstos ir proporcingos atsižvelgiant į numatomus kaštus ir naudą, ir supažindinti su tokios analizės rezultatais 22 straipsnio 1 dalyje nurodytą komitetą. Valstybės narės, jų paprašius, pateikia Komisijai šiai analizei atlikti reikalingą informaciją.  3. Valstybės narės užtikrina, kad visi naujai sukaupti ir iš esmės restruktūrizuoti erdvinių duomenų rinkiniai ir atitinkamos erdvinių duomenų paslaugos turi būti prieinami, laikantis 1 dalyje nurodytų įgyvendinimo taisyklių, per dvejus metus nuo jų priėmimo, o kiti vis dar naudojami erdvinių duomenų rinkiniai ir paslaugos būtų prieinami, laikantis įgyvendinimo taisyklių, per septynerius metus nuo jų priėmimo. Erdvinių duomenų rinkiniai padaromi prieinamais pritaikant esamus erdvinių duomenų rinkinius arba atliekant 11 straipsnio 1 dalies d punkte numatytas transformavimo paslaugas.  4. 1 dalyje nurodytos įgyvendinimo taisyklės apima erdvinių objektų, susijusių su atitinkamais erdvinių duomenų rinkiniais, pagal I, II arba III priede išvardytas temas, apibrėžimą bei klasifikavimą ir būdą, kuriuo šie erdviniai duomenys georeferenciškai susieti.  5. Nacionalinio, regioninio ir vietos lygmens valstybių narių atstovams bei kitiems fiziniams ar juridiniams asmenims, kuriems dėl jų vaidmens erdvinės informacijos infrastruktūroje yra svarbūs atitinkami erdviniai duomenys, įskaitant naudotojus, rengėjus, pridėtinę vertę turinčių paslaugų teikėjus arba koordinavimo organus, suteikiama galimybė dalyvauti parengiamosiose diskusijose dėl 1 dalyje nurodytų įgyvendinimo taisyklių turinio prieš jas svarstant 22 straipsnio 1 dalyje nurodytam komitetui. | Direktyvos 7 straipsnio 1 ir 2 dalies (pirmojo sakinio) perkelti ir įgyvendinti nereikia, nes šios nuostatos skirtos Komisijai ir (arba) dėl jų Lietuvos Respublika neturi imtis jokių veiksmų.  **GKĮ projektas**  **24 straipsnis. Prieiga prie erdvinių duomenų per Lietuvos erdvinės informacijos portalą**  (...)  4. Erdvinių duomenų rinkiniai ir paslaugos, kurių reikia Europos Sąjungos institucijoms, valstybės institucijoms ir savivaldybėms viešojo pobūdžio užduotims atlikti arba ataskaitoms teikti pagal Europos Sąjungos teisės aktus, susijusius su aplinka, teikiami neatlygintinai.  (...)  **Nutarimas Nr. 911**  Siekdama užtikrinti 2007 m. kovo 14 d. Europos Parlamento ir Tarybos direktyvos 2007/2/EB (OL 2007 L 108, p. 1), sukuriančios Europos Bendrijos erdvinės informacijos infrastruktūrą (INSPIRE), nuostatų įgyvendinimą, Lietuvos Respublikos Vyriausybė nutaria:  (...)  3. Pavesti Žemės ūkio ministerijai atstovauti INSPIRE komitete ir techninio įgyvendinimo darbo grupėse direktyvoje reglamentuojamais klausimais bei vykdyti erdvinių duomenų infrastruktūros diegimo ir naudojimo stebėseną, ataskaitų Europos Komisijai teikimą.  **GKĮ projektas**  **20 straipsnis. Lietuvos erdvinės informacijos infrastruktūros erdvinių duomenų rinkiniai**  (...)  3. Erdvinių duomenų rinkiniai kuriami žemės ūkio ministro nustatyta tvarka. Lietuvos erdvinės informacijos infrastruktūros erdvinių duomenų temas atitinkantys erdvinių duomenų rinkiniai sudaromi pagal Europos Komisijos patvirtintus reikalavimus.  (...)  **24 straipsnis. Prieiga prie erdvinių duomenų per Lietuvos erdvinės informacijos portalą**  1. Prieiga prie erdvinių duomenų per Lietuvos erdvinės informacijos portalą yra vieša, išskyrus šio straipsnio 6 ir 7 dalyse nurodytus atvejus.  (...)  Portalo nuostatai  13. Portalo tvarkytojo funkcijos:  (...)  13.15. užtikrinti Lietuvos erdvinės informacijos infrastruktūros erdvinių duomenų temų sąraše, patvirtintame Lietuvos Respublikos Vyriausybės 2010 m. spalio 13 d. nutarimu Nr. 1460 „Dėl Lietuvos erdvinės informacijos infrastruktūros erdvinių duomenų temų patvirtinimo“, nurodytų Lietuvos erdvinės informacijos infrastruktūros erdvinių duomenų rinkinių, pateiktų Portalo tvarkytojui, teikimą į INSPIRE portalą.  (...)  32. Erdvinių duomenų rinkiniai ir metaduomenys Portalo paslaugų gavėjams yra pasiekiami per Portalo tinklo paslaugas, nurodytas Nuostatų 6.2 papunktyje.  (...)  36. Metaduomenų ir erdvinių duomenų rinkinių peržiūros paslaugos Portalo paslaugų gavėjams teikiamos neatlygintinai.  Direktyvos 7 straipsnio 4 ir 5 dalių perkelti ir įgyvendinti nereikia, nes jos skirtos Komisijai. | Visiškas  Visiškas |
| 8 straipsnis  1. Erdvinių duomenų rinkinių, atitinkančių vieną ar daugiau iš I ar II priede išvardytų temų, atveju 7 straipsnio 1 dalyje numatytos įgyvendinimo taisyklės turi atitikti šio straipsnio 2, 3 ir 4 dalyse nustatytas sąlygas.  2. Įgyvendinimo taisyklės apima šiuos erdvinių duomenų aspektus:  a) bendrą erdvinių objektų unikalaus identifikavimo sistemą, pagal kurią būtų galima susieti nacionalinių sistemų identifikatorius, tuo užtikrinant jų tarpusavio interoperabilumą;  b) erdvinių objektų tarpusavio ryšį;  c) pagrindinius atributinius duomenis ir atitinkamus daugiakalbius sinonimus, kurių paprastai reikia politikos kryptims, galinčioms turėti įtakos aplinkai;  d) informaciją apie duomenų laikinumo dimensiją;  e) duomenų atnaujinimus.  3. Įgyvendinimo taisyklės parengiamos taip, kad užtikrintų informacijos apie tą pačią vietą arba informacijos apie tą patį skirtingu masteliu vaizduojamą objektą įrašų nuoseklumą.  4. Įgyvendinimo taisyklės parengiamos taip, kad užtikrintų, jog informaciją iš įvairių erdvinių duomenų rinkinių galima būtų tarpusavyje palyginti 7 straipsnio 4 dalyje ir šio straipsnio 2 dalyje nurodytais aspektais. | Direktyvos 8 straipsnio perkelti ir įgyvendinti nereikia, nes jis skirtas Komisijai. |  |
| **9 straipsnis**  7 straipsnio 1 dalyje numatytos įgyvendinimo taisyklės priimamos laikantis šio tvarkaraščio:  a) kai erdvinių duomenų rinkiniai atitinka I priede išvardytas temas – ne vėliau kaip dveji metai nuo šios direktyvos įsigaliojimo dienos;  b) kai erdvinių duomenų rinkiniai atitinka II arba III priede išvardytas temas – ne vėliau kaip penkeri metai nuo šios direktyvos įsigaliojimo dienos. | Direktyvos 9 straipsnio perkelti ir įgyvendinti nereikia, nes jis skirtas Komisijai. |  |
| **10 straipsnis**  1. Valstybės narės užtikrina, kad 7 straipsnio 1 dalyje numatytų įgyvendinimo taisyklių laikymuisi reikalinga informacija, įskaitant duomenis, kodus ir technines klasifikacijas, galėtų naudotis valdžios institucijos ar trečiosios šalys tokiomis sąlygomis, kurios neribotų jos naudojimo tuo tikslu.  2. Siekdamos užtikrinti, kad su geografinėmis savybėmis susiję erdviniai duomenys, kurie yra nustatomi abipus dviejų ar daugiau valstybių narių sienų, būtų darnūs, valstybės narės prireikus bendru sutarimu sprendžia dėl tokių bendrų elementų vaizdavimo ir pozicijos. | **GKĮ projektas**  **20 straipsnis. Lietuvos erdvinės informacijos infrastruktūros erdvinių duomenų rinkiniai**  (...)  5. Erdvinių duomenų rinkiniųspecifikacijas, suderinę su Žemės ūkio ministerija, nustato valstybės kadastrų, registrų ir valstybės informacinių sistemų valdytojai, valstybės institucijos, tvarkančios erdvinių duomenų rinkinius.  (...)  **GKĮ projektas**  **9 straipsnis. Žemės ūkio ministerijos kompetencija geodezinės ir kartografinės veiklos, erdvinių duomenų rinkinių tvarkymo bei Lietuvos erdvinės informacijos infrastruktūros plėtojimo srityse**  1. Žemės ūkio ministerija:  (...)  8) užtikrina geodezijos, kartografijos, valstybinių ir savivaldybių erdvinių duomenų rinkinių ir žemėlapių techninių reglamentų ir specifikacijų suderinamumą su tarptautiniais Europos Sąjungos ir Šiaurės Atlanto sutarties organizacijos (NATO) standartais ir reikalavimais geodezijos, kartografijos ir erdvinių duomenų rinkinių kaupimo srityse;  (...)  2. Žemės ūkio ministras tvirtina:  (...)  7) geodezijos, kartografijos, valstybinių erdvinių duomenų rinkinių ir žemėlapių bei savivaldybės erdvinių duomenų rinkinio sudarymo techninius reglamentus ir specifikacijas;  (...)  **20 straipsnis. Lietuvos erdvinės informacijos infrastruktūros erdvinių duomenų rinkiniai**  (...)  3. Erdvinių duomenų rinkiniai kuriami žemės ūkio ministro nustatyta tvarka. Lietuvos erdvinės informacijos infrastruktūros erdvinių duomenų temas atitinkantys erdvinių duomenų rinkiniai sudaromi pagal Europos Komisijos patvirtintus reikalavimus.  (...)  6. Erdvinių duomenų rinkiniai sudaromi taip, kad būtų galima juos sistemingai ir pagal bendrus sąveikumo reikalavimus kaupti, tvarkyti, saugoti, integruoti į kitus erdvinių duomenų rinkinius ir taikyti valstybės kadastruose, registruose ir valstybės informacinėse sistemose.  7. Siekdama užtikrinti, kad erdviniai duomenys, kurie yra nustatomi abipus dviejų ar daugiau valstybių narių sienų, būtų darnūs, Žemės ūkio ministerija kartu su valstybių narių, turinčių su Lietuvos Respublika bendrą valstybės sieną, kompetentingomis institucijomis, prireikus bendru sutarimu sprendžia dėl tokių bendrų elementų vaizdavimo ir padėties. | Visiškas |
| **IV skyrius**  **Tinklo paslaugos**  **11 straipsnis**  1. Valstybės narės sukuria ir valdo erdvinių duomenų rinkinių ir paslaugų, kuriems pagal šią direktyvą buvo sukurti metaduomenys, tinklą:  a) paieškos paslaugų, kad būtų galima ieškoti erdvinių duomenų rinkinių ir paslaugų pagal atitinkamų metaduomenų turinį ir parodyti tokių metaduomenų turinį;  b) peržiūros paslaugų, kad būtų galima bent jau parodyti, naršyti, priartinti/nutolinti, rodyti panoraminį vaizdą ar vieną ant kito uždėti peržiūrimus erdvinių duomenų rinkinius ir parodyti sutartinius ženklus bei atitinkamą metaduomenų turinį;  c) parsisiųsdinimo paslaugų, kad būtų galima parsisiųsdinti erdvinių duomenų rinkinių kopijas arba jų dalis ir, kai praktiška, turėti teisę tiesiogiai jomis naudotis;  d) transformavimo paslaugų, suteikiančių galimybę transformuoti erdvinių duomenų rinkinius siekiant užtikrinti interoperabilumą;  e) paslaugų, suteikiančių galimybę suaktyvinti erdvinių duomenų paslaugas.  Teikiant šias paslaugas atsižvelgiama į atitinkamus naudotojų  reikalavimus, jomis nesudėtinga naudotis, jomis gali naudotis visuomenė bei jomis galima naudotis internetu arba kita tinkama telekomunikacijos priemone.  2. Teikiant 1 dalies a punkte nurodytas paslaugas taikomi bent jau tokie paieškos kriterijai:  a) raktiniai žodžiai;  b) erdvinių duomenų ir paslaugų klasifikacija;  c) erdvinių duomenų rinkinių kokybė ir patvirtinimas;  d) atitikimo 7 straipsnio 1 dalyje nurodytoms įgyvendinimo taisyklėms laipsnis;  e) geografinė vietovė;  f) prieigos bei naudojimo erdvinių duomenų rinkiniais bei paslaugomis sąlygos;  g) valdžios institucijos, atsakingos už erdvinių duomenų rinkinių ir paslaugų sukūrimą, valdymą, priežiūrą ir platinimą.  3. 1 dalies d punkte nurodytos transformavimo paslaugos derinamos su kitomis toje dalyje nurodytomis paslaugomis taip, kad visos šios paslaugos galėtų būti teikiamos pagal 7 straipsnio 1 dalyje nurodytas įgyvendinimo taisykles. | **GKĮ projektas**  **22 straipsnis. Lietuvos erdvinės informacijos portalo paskirtis**  1. Lietuvos erdvinės informacijos portalo paskirtis − tvarkyti erdvinių duomenų rinkinių metaduomenis ir per vieną interneto portalą teikti erdvinių duomenų rinkinius bei su jais susijusias paslaugas.  (...)  **23 straipsnis. Lietuvos erdvinės informacijos portalo teikiamos paslaugos**  1. Lietuvos erdvinės informacijos portalo teikiamos paslaugos:  1) paieškos paslauga – ieškoti erdvinių duomenų rinkinių ir paslaugų pagal tam tikrų metaduomenų turinį ir pateikti tokių metaduomenų turinį;  2) peržiūros paslauga – parodyti, naršyti, priartinti (nutolinti), matyti panoraminį vaizdą ar vieną ant kito uždėti peržiūrimus erdvinių duomenų rinkinius, parodyti juos sutartiniais ženklais ir pateikti atitinkamą metaduomenų turinį;  3) atsisiuntimo paslauga – atsisiųsti erdvinių duomenų rinkinių kopijas arba jų dalis ir tiesiogiai jomis naudotis;  4) transformavimo paslauga – pertvarkyti erdvinių duomenų rinkinius siekiant jų sąveikumo;  5) erdvinių duomenų suaktyvinimo paslauga – pagal vienus erdvinių duomenų rinkinius ar paslaugas suaktyvinti kitus erdvinius duomenis ar paslaugas.  (...)  **GKĮ projektas**  **22 straipsnis. Lietuvos erdvinės informacijos portalo paskirtis**  1. Lietuvos erdvinės informacijos portalo paskirtis − tvarkyti erdvinių duomenų rinkinių metaduomenis ir per vieną interneto portalą teikti erdvinių duomenų rinkinius bei su jais susijusias paslaugas.  2. Lietuvos erdvinės informacijos portalo tvarkymo ir erdvinių duomenų rinkinių teikimo naudotojams tvarka nustatoma Lietuvos erdvinės informacijos portalo nuostatuose.  (...)  **24 straipsnis. Prieiga prie erdvinių duomenų per Lietuvos erdvinės informacijos portalą**  1. Prieiga prie erdvinių duomenų per Lietuvos erdvinės informacijos portalą yra vieša, išskyrus šio straipsnio 6 ir 7 dalyse nurodytus atvejus.  (...)  **9 straipsnis. Žemės ūkio ministerijos kompetencija geodezinės ir kartografinės veiklos, erdvinių duomenų rinkinių tvarkymo bei Lietuvos erdvinės informacijos infrastruktūros plėtojimo srityse**  (...)  2. Žemės ūkio ministras tvirtina:  (...)  6) Lietuvos erdvinės informacijos infrastruktūros metaduomenų reikalavimų ir Lietuvos erdvinės informacijos infrastruktūros metaduomenų teikimo tvarkos aprašą;  (...)  Portalo nuostatai  6. Portalo uždaviniai:  6.1. automatizuoti valstybės kadastrų, registrų tvarkytojų, valstybės ir savivaldybių institucijų bei kitų asmenų sukurtų ir (ar) tvarkomų erdvinių duomenų rinkinių teikimą, erdvinių duomenų rinkinių metaduomenų tvarkymą ir teikimą;  6.2. teikti šias centralizuotas naudojimosi erdvinių duomenų rinkinių duomenimis ir susijusiais metaduomenimis Portalo tinklo paslaugas:  6.2.1. paieškos;  6.2.2. peržiūros;  6.2.3. parsisiųsdinimo;  6.2.4. transformavimo;  6.3. teikti Portalo paslaugų gavėjams Portalo interaktyvias elektronines paslaugas:  6.3.1. erdvinės informacijos valdymo internete elektroninę paslaugą, leidžiančią jos gavėjams kurti, tvarkyti ir redaguoti erdvinius duomenis, bendradarbiauti juos teikiant ir analizuojant Portale, nenaudojant tam specialios GIS programinės įrangos;  6.3.2. matavimo duomenų atitikties Georeferencinio pagrindo kadastro duomenims patikrinimo elektroninę paslaugą, leidžiančią jos gavėjams Portale įkelti turimus matavimų duomenis ir naudojant tam skirtus įrankius nustatyti, ar jie atitinka Georeferencinio pagrindo kadastro duomenis;  6.3.3. Lietuvos Respublikos žemės fondo žemės analizės ir žemės vertinimo elektroninę paslaugą, leidžiančią jos gavėjams Portale gauti informaciją apie Portale nurodytus žemės sklypus, vykdyti žemės sklypų padėties erdvinę analizę ir žemės sklypų vertinimą pagal per Portalą prieinamus erdvinių duomenų rinkinius ir Portalo paslaugos gavėjo pasirinktus kokybės rodiklius;  6.3.4. laisvos valstybinės žemės fondo informacijos teikimo elektroninę paslaugą, leidžiančią jos gavėjams Portale įvesti, redaguoti ir tvarkyti laisvos valstybinės žemės erdvinius duomenis, Portale teikti, peržiūrėti teikiamus erdvinius duomenis ir atlikti jų analizę;  6.3.5. geodezinės, kartografinės ir žemės tvarkymo grafinės medžiagos teikimo elektroninę paslaugą, leidžiančią jos gavėjams kaupti, valdyti, rasti, peržiūrėti bei parsisiųsti Portale teikiamą valstybės geodezinę, kartografinę ar žemės tvarkymo grafinę medžiagą nenaudojant tam specialios GIS programinės įrangos;  6.3.6. topografinių planų informacijos teikimo, priėmimo ir derinimo elektroninę paslaugą, skirtą 1:500–1:2000 mastelio planų erdvinių objektų rinkiniams teikti, priimti ir derinti;  6.3.7. teminių erdvinių duomenų centralizuotos prieigos elektroninę paslaugą, leidžiančią jos gavėjams kompleksiškai naudotis erdviniais duomenimis ir jų vertę papildančia analitine grafine ir tekstine informacija;  6.3.8.Nacionalinės žemės tarnybos prie Žemės ūkio ministerijos (toliau – Tarnyba) sutikimų išdavimo elektronines paslaugas:  6.3.8.1. sutikimų valstybinėje žemėje, kurioje nėra suformuoti žemės sklypai, tiesti susisiekimo komunikacijas, inžinerinius tinklus ir statyti statinius išdavimo elektroninę paslaugą, leidžiančią jos gavėjams Portale pateikti prašymus ir inžinerinių tinklų planus arba inžinerinių tinklų išdėstymo schemas ar pažymėti teritorijas;  6.3.8.2. sutikimų statyti ir naudoti valstybiniuose vidaus vandens telkiniuose laikinus nesudėtingus statinius išdavimo elektroninę paslaugą, leidžiančią jos gavėjams Portale pateikti prašymus ir laikinojo nesudėtingo statinio supaprastintą statybos projektą arba įrengimo valstybinės reikšmės paviršiniame vandens telkinyje planus ir, jei reikia, suderinti juos su nurodytomis įstaigomis;  6.3.8.3. sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, paslaugą, leidžiančią jos gavėjams Portale pateikti prašymus ir žemės sklypo schemas, bendraturčių sutikimus ir, jei reikia, suderinti juos su nurodytomis įstaigomis;  6.3.9. Tarnybos išvadų dėl žemės sklypų ploto ir (arba) ribų neatitikimo išdavimo elektroninę paslaugą, leidžiančią jos gavėjams Portale Tarnybos teritoriniam skyriui pateikti Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, 21 punkte nurodytus dokumentus ir gauti minėtame punkte nurodytą Tarnybos teritorinio skyriaus išvadas dėl žemės sklypų ploto ir (arba) ribų neatitikimo;  6.4. centralizuoti informacijos apie erdvinių duomenų naudojimo sąlygas ir gerąją praktiką sklaidą ir konsultavimą erdvinių duomenų ir su jais susijusių paslaugų klausimais.  7. Portalo pagrindinės funkcijos:  7.1. kaupti, apdoroti ir sisteminti valstybės kadastrų, registrų, valstybės ir savivaldybių institucijų, erdvinių duomenų rinkinių metaduomenis, teikti juos Portalo paslaugų gavėjams;  7.2. teikti Portalo paslaugų gavėjams erdvinių duomenų įvedimo, redagavimo ir analizės priemones bei aplinkas, saugoti Portalo paslaugų gavėjų kaupiamus duomenis;  7.3. teikti Portalo paslaugų gavėjams prašymų ir su jais susijusių Portale įkeliamų dokumentų formas ir teikiant Portalo interaktyviąsias elektronines paslaugas parengtus dokumentus (sutikimus, išvadas ir kt.);  7.4. skelbti informaciją apie erdvinių duomenų rinkinius ir su jais susijusias paslaugas.  7.5. tvarkyti ir teikti erdvinės informacijos terminus;  7.6. vizualizuoti erdvinių duomenų rinkinius ir teikti duomenų redagavimo ir analizės įrankius.  7.7 kaupti naudojimosi erdviniais duomenimis statistiką ir formuoti stebėsenos ataskaitas.  (...)  19. Portalo duomenys yra:  19.1. metaduomenys:  19.1.1. metaduomenų rinkinio informacija: kalba, data, hierarchinis lygmuo, kūrėjo kontaktinis adresas;  19.1.2. erdvinių duomenų rinkinio, Portalo elektroninės paslaugos identifikavimo informacija: pavadinimas, sutrumpintas pavadinimas, data, erdvinių duomenų rinkinio kalba, erdvinių duomenų rinkinio tema, santrauka, geografinis padengimas, raktiniai žodžiai, erdvinių duomenų rinkinio ir Portalo elektroninės paslaugos klasifikatorius, erdvinių duomenų rinkinio ir (arba) Portalo elektroninės paslaugos atitiktis Nuostatų 9.8 papunktyje nurodyto teisės akto reikalavimams, naudojimosi erdvinių duomenų rinkiniu ir Portalo elektronine paslauga sąlygos, erdvinių duomenų rinkinio kokybė;  19.1.3. erdvinių duomenų rinkinio, Portalo elektroninės paslaugos priežiūros informacija: priežiūros ir atnaujinimo periodiškumas;  19.1.4. erdvinių duomenų rinkinių teikėjo informacija: pavadinimas ir buveinė;  (...)  **ŽŪM įsakymas dėl LEII metaduomenų reikalavimų ir jų teikimo tvarkos**  8. Pagrindiniai metaduomenų elementų rinkiniai yra:  8.1. tapatybė. Ją apibūdinti teikiami šie metaduomenų elementai:  8.1.1. ištekliaus pavadinimas;  8.1.2. ištekliaus santrauka;  8.1.3. ištekliaus tipas;  8.1.4. ištekliaus adresas;  8.1.5. unikalusis ištekliaus identifikatorius;  8.1.6. sujungtas išteklius;  8.1.7. ištekliaus kalba;  8.2. erdvinių duomenų rinkinių ir erdvinių duomenų paslaugų klasifikavimas. Jiems apibūdinti teikiami šie metaduomenų elementai:  8.2.1. temos kategorija;  8.2.2. erdvinių duomenų paslaugų tipas;  8.3. reikšminis žodis, kuriam apibūdinti teikiami šie metaduomenų elementai:  8.3.1. reikšminis žodis;  8.3.2. kontroliuojamasis kilmės žodynėlis;  8.4. geografinė vieta, kuriai apibūdinti turi būti teikiamas metaduomenų elementas – geografinės aprėpties langelis;  8.5. laiko nuoroda, kuriai apibūdinti teikiami šie metaduomenų elementai:  8.5.1. laikotarpis;  8.5.2. paskelbimo data;  8.5.3. paskutinio atnaujinimo data;  8.5.4. parengimo data;  8.6. kokybė ir galiojimas, kuriems apibūdinti teikiami šie metaduomenų elementai:  8.6.1. kilmė;  8.6.2. erdvinė skiriamoji geba;  8.7. atitiktis, kuriems apibūdinti teikiami šie metaduomenų elementai:  8.7.1. specifikacija;  8.7.2. laipsnis;  8.8. prieigos ir naudojimo apribojimai, kuriems apibūdinti teikiami šie metaduomenų elementai:  8.8.1. prieigos ir naudojimo sąlygos;  8.8.2. viešosios prieigos apribojimai;  8.9. institucija, organizacija, atsakinga už ištekliaus sukūrimą, valdymą, priežiūrą ir platinimą;  8.9.1. atsakinga šalis;  8.9.2. atsakingos šalies funkcijos;  8.10. metaduomenys apie metaduomenis (su pačiu metaduomenų įrašu susiję metaduomenų elementai), kuriems apibūdinti teikiami šie metaduomenų elementai:  8.10.1. kontaktinis asmuo metaduomenų klausimais;  8.10.2. metaduomenų data;  8.10.3. metaduomenų kalba.  9. Papildomi metaduomenų elementų rinkiniai yra:  9.1. metaduomenų elemento rinkinio informacija, kuriai aprašyti teikiami šie metaduomenų elementai:  9.1.1. bylos identifikatorius;  9.1.2. metaduomenų koduotė;  9.1.3. kalbų nuostatos;  9.1.4. metaduomenų standarto pavadinimas;  9.1.5. metaduomenų standarto versija;  9.2. duomenų identifikavimas, kuriam aprašyti teikiami šie metaduomenų elementai:  9.2.1. ištekliaus sutrumpintas pavadinimas;  9.2.2. ištekliaus data;  9.2.3. pateikimo forma;  9.2.4. duomenų ištekliaus koduotė;  9.2.5. tikslas;  9.2.6. ištekliaus specifinis naudojimas;  9.2.7. vartotojo kontaktinė informacija;  9.2.8. erdvinio vaizdavimo tipas;  9.2.9. būklė;  9.2.10. iliustracija;  9.2.11. geografinės paslaugos versija;  9.2.12. sąsajos tipas;  9.2.13. operacijos pavadinimas;  9.2.14. paskirstyta kompiuterinė platforma;  9.2.15. geografinės paslaugos prieigos vieta;.  9.3. duomenų apribojimai, kuriems aprašyti teikiamas metaduomenų elementas – naudojimo apribojimai.  9.4. duomenų kokybės informacija, kuriai aprašyti teikiami šie metaduomenų elementai:  9.4.1. apimties lygmuo;  9.4.2. apimties lygmens aprašas;  9.4.3. užbaigtumas;  9.4.4. topologinis nuoseklumas;  9.4.5. padėties tikslumas;  9.4.6. tematinis tikslumas;  9.5. duomenų priežiūros informacija, kuriai aprašyti teikiami šie metaduomenų elementai:  9.5.1. priežiūros ir atnaujinimo periodiškumas;  9.5.2. kito atnaujinimo data;  9.5.3. priežiūros pastabos;  9.6. duomenų erdvinio vaizdavimo informacija, kuriai aprašyti teikiami šie metaduomenų elementai:  9.6.1. dimensijų skaičius;  9.6.2. ląstelės geometrija;  9.6.3. transformavimo parametrai;  9.6.4. topologijos lygmuo;  9.7. duomenų referencinės sistemos informacija, kuriai aprašyti teikiamas metaduomenų elementas – referencinės sistemos identifikatorius;  9.8. duomenų platinimo informacija, kuriai aprašyti teikiami šie metaduomenų elementai:  9.8.1. platinimo vienetai;  9.8.2. tiesioginė duomenų rinkinio prieiga;  9.8.3. laikmenos pavadinimas;  9.8.4. ištekliaus formatas;  9.8.5. platintojo kontaktinis adresas;  9.8.6. mokesčiai;  9.8.7. planuojamas pateikimo terminas;  9.8.8. užsakymo instrukcijos;  9.8.9. laiko sąnaudos;  9.9. metaduomenis papildantys elementai, kuriems aprašyti teikiami šie metaduomenų elementai:  9.9.1. kontaktas (atsakingoji šalis);  9.9.2. organizacijos pavadinimas;  9.9.3. asmens vardas, pavardė;  9.9.4. kontaktinė informacija;  9.9.5. adresas;  9.9.6. miestas;  9.9.7. pašto indeksas;  9.9.8. šalis;  9.9.9. elektroninio pašto adresas;  9.9.10. telefonas;  9.9.11. telefono numeris;  9.9.12. faksimilė;  9.9.13. tiesioginė prieiga;  9.9.14. duomenų ištekliaus datą papildantys elementai (ištekliaus data ir įvykis);  9.9.15. datos tipas;  9.9.16. duomenų ištekliaus iliustracijos teikimą aprašantys ir papildantys elementai (iliustracijos vaizdavimas);  9.9.17. bylos pavadinimas;  9.9.18. bylos tipas;  9.9.19. duomenų ištekliaus kokybines charakteristikas papildantys elementai (atitikimo rezultatai);  9.9.20. pavadinimas;  9.9.21. ištekliaus data;  9.9.22. paaiškinimas;  9.9.23. kiekybiniai rezultatai;  9.9.24. vertės vienetas;  9.9.25. vertė;  9.9.26. duomenų ištekliaus referencinės sistemos informaciją papildantys elementai (referencinės sistemos identifikatoriaus kodas);  9.9.27. duomenų ištekliaus formato informaciją papildantys elementai (formatas);  9.9.28. duomenų rinkinio formato pavadinimas;  9.9.29. duomenų rinkinio formato versija;  9.9.30. duomenų ištekliaus kalbos nuostatas papildantys metaduomenų elementai (lokalios kalbos žymėjimas);  9.9.31. šalies kodas;  9.9.32. papildomos kalbos simbolių koduotė;  9.9.33. kriterijai;  9.9.34. matas;  9.9.35. aprašas;  9.9.36. reikšmė;  9.9.37. vienetas.  Portalo nuostatai  9. Portalas tvarkomas vadovaujantis:  9.1. Lietuvos Respublikos geodezijos ir kartografijos įstatymu;  9.2. Lietuvos Respublikos asmens duomenų teisinės apsaugos įstatymu;  9.3. Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymu;  9.4. Lietuvos Respublikos valstybės informacinių išteklių valdymo įstatymu;  9.5. Lietuvos Respublikos valstybės kibernetinio saugumo įstatymu;  9.6. 2010 m. kovo 29 d. Europos Komisijos reglamentu (ES) Nr. 268/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl Bendrijos institucijų ir įstaigų prieigos suderintomis sąlygomis prie valstybių narių erdvinių duomenų rinkinių ir paslaugų (OL 2010 L 83, p. 8);  9.7. 2009 m. spalio 19 d. Europos Komisijos reglamentu (EB) Nr. 976/2009, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl tinklo paslaugų (OL 2009 L 274, p. 9), ir 2010 m. lapkričio 23 d. Europos Komisijos reglamentu (EB) Nr. 1088/2010, kuriuo iš dalies keičiamas Reglamentas (EB) Nr. 976/2009, įrašant nuostatas, susijusias su parsisiuntimo ir transformavimo paslaugomis (OL 2010 L 323, p. 1);  9.8. 2008 m. gruodžio 3 d. Europos Komisijos reglamentu (EB) Nr. 1205/2008, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl metaduomenų (OL 2008 L 326, p. 12);  9.9. 2010 m. lapkričio 23 d. Europos Komisijos reglamentu (EB) Nr. 1089/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl erdvinių duomenų rinkinių ir paslaugų sąveikumo (OL 2010 L 323, p. 11);  9.10. 2009 m. birželio 5 d. Europos Komisijos sprendimu (EB) Nr. 2009/442/EB, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl stebėsenos ir atskaitomybės (OL 2009 L 148, p. 18);  9.11. Valstybės informacinių sistemų steigimo, kūrimo, modernizavimo ir likvidavimo tvarkos aprašu;  9.12. Lietuvos erdvinės informacijos infrastruktūros erdvinių duomenų rinkinių kūrimo tvarkos aprašu;  9.13. Lietuvos erdvinės informacijos infrastruktūros metaduomenų reikalavimų ir Lietuvos erdvinės informacijos infrastruktūros metaduomenų teikimo tvarkos aprašu, patvirtintu Lietuvos Respublikos žemės ūkio ministro 2017 m. gruodžio 19 d. įsakymu Nr. 3D-818 „Dėl Lietuvos erdvinės informacijos infrastruktūros metaduomenų reikalavimų ir Lietuvos erdvinės informacijos infrastruktūros metaduomenų teikimo tvarkos aprašo patvirtinimo“;  9.14. Bendrųjų elektroninės informacijos saugos reikalavimų aprašu, Saugos dokumentų turinio gairių aprašu ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašu, patvirtintais Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, saugos dokumentų turinio gairių aprašo ir elektroninės informacijos, sudarančios Valstybės informacinius išteklius, svarbos įvertinimo ir Valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;  9.15. Elektroninių paslaugų kūrimo metodika, patvirtinta Lietuvos Respublikos susisiekimo ministro 2015 m. spalio 7 d. įsakymu Nr. 3-416(1.5E) „Dėl metodinių dokumentų patvirtinimo“;  9.16. Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklėmis, patvirtintomis Nacionalinės žemės tarnybos prie Žemės ūkio ministerijos direktoriaus 2013 m. rugsėjo 10 d. įsakymu Nr. 1P-(1.3.)-265 „Dėl Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo“;  9.17. Sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, išdavimo taisyklėmis, patvirtintomis Nacionalinės žemės tarnybos prie Žemės ūkio ministerijos direktoriaus 2012 m. liepos 27 d. įsakymu Nr. 1P-(1.3.)-259 „Dėl Sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, išdavimo taisyklių patvirtinimo“;  9.18. Sutikimų statyti ir naudoti valstybinės reikšmės paviršiniuose vandens telkiniuose laikinus nesudėtingus statinius išdavimo taisyklėmis, patvirtintomis Nacionalinės žemės tarnybos prie Žemės ūkio ministerijos direktoriaus 2012 m. balandžio 19 d. įsakymu Nr. 1P-(1.3.)-146 „Dėl Sutikimų statyti ir naudoti valstybiniuose vidaus vandens telkiniuose laikinus nesudėtingus statinius išdavimo taisyklių patvirtinimo“;  9.19. Lietuvos Respublikos nekilnojamojo turto kadastro nuostatais, patvirtintais Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“;  9.20. Nuostatais ir kitais teisės aktais. | Visiškas |
| **12 straipsnis**  Valstybės narės užtikrina, kad valdžios institucijoms būtų sudarytos techninės galimybės prijungti jų erdvinių duomenų rinkinius ir paslaugas prie 11 straipsnio 1 dalyje nurodyto tinklo. Atsižvelgiant į prašymą, ši paslauga taip pat gali būti suteikta trečiosioms šalims, kurių erdvinių duomenų rinkiniai ir paslaugos atitinka įgyvendinimo taisykles, akcentuojant visų pirma su metaduomenimis, tinklo paslaugomis ir interoperabilumu susijusius įsipareigojimus. | **GKĮ projektas**  **20 straipsnis. Lietuvos erdvinės informacijos infrastruktūros erdvinių duomenų rinkiniai**  (...)  3. Erdvinių duomenų rinkiniai kuriami žemės ūkio ministro nustatyta tvarka. Lietuvos erdvinės informacijos infrastruktūros erdvinių duomenų temas atitinkantys erdvinių duomenų rinkiniai sudaromi pagal Europos Komisijos patvirtintus reikalavimus.  (...)  6. Erdvinių duomenų rinkiniai sudaromi taip, kad būtų galima juos sistemingai ir pagal bendrus sąveikumo reikalavimus kaupti, tvarkyti, saugoti, integruoti į kitus erdvinių duomenų rinkinius ir taikyti valstybės kadastruose, registruose ir valstybės informacinėse sistemose.  (...)  **24 straipsnis. Prieiga prie erdvinių duomenų per Lietuvos erdvinės informacijos portalą**  (...)  11. Erdvinių duomenų rinkinių teikėjai gali būti valstybės kadastrų, registrų, valstybės informacinių sistemų tvarkytojai, valstybės ir savivaldybių institucijos, tvarkančios erdvinių duomenų rinkinius. Erdvinių duomenų rinkinių teikėjai gali būti ir kiti asmenys, kurių erdvinių duomenų rinkiniai ir paslaugos atitinka 2010 m. lapkričio 23 d. Komisijos reglamento (ES) Nr. 1089/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl erdvinių duomenų rinkinių ir paslaugų sąveikumo, reikalavimus, susijusius su įsipareigojimais dėl metaduomenų, tinklo paslaugų ir sąveikumo. Asmenys, pageidaujantys sukurti kartografinius kurinius naudodamiesi valstybės kadastruose, registruose, valstybės informacinėse sistemose, valstybės ir savivaldybių institucijų tvarkomų erdvinių duomenų rinkinių duomenimis, privalo įgyti tam teisę erdvinių duomenų rinkinių teikėjų nustatyta tvarka. Pridėtinę vertę turinčius kartografinius kūrinius naudotojams teikia įgalioti platintojai erdvinių duomenų rinkinių teikėjų nustatyta tvarka.  12. Vadovaujantis teisės aktų nustatyta tvarka, prieiga prie erdvinių duomenų rinkinių ir (ar) paslaugų per Lietuvos erdvinės informacijos portalą teikiama valstybių narių valstybės institucijoms, įmonėms ir organizacijoms, teikiančioms viešąsias paslaugas. Prieiga prie valstybių narių valstybinių įstaigų ir organizacijų erdvinių duomenų rinkinių ir paslaugų Lietuvos Respublikos naudotojams, teikiantiems viešąsias paslaugas, taip pat teikiama per Lietuvos erdvinės informacijos portalą, jeigu kitų įstatymų nenustatyta kitaip. | Visiškas |
| **13 straipsnis**  1. Nukrypstant nuo 11 straipsnio 1 dalies, valstybės narės gali riboti viešą prieigą prie erdvinių duomenų rinkinių ir paslaugų naudojantis 11 straipsnio 1 dalies a punkte nurodytomis paslaugomis, jei tokia prieiga neigiamai paveiktų tarptautinius santykius, visuomenės saugumą ar nacionalinę gynybą. Nukrypstant nuo 11 straipsnio 1 dalies, valstybės narės gali riboti viešą prieigą prie erdvinių duomenų rinkinių ir paslaugų naudojantis 11 straipsnio 1 dalies b–e punktuose nurodytomis paslaugomis arba 14 straipsnio 3 dalyje nurodytomis elektroninės prekybos paslaugomis, jei tokia prieiga neigiamai paveiktų bet kurį iš šių aspektų:  a) valdžios institucijų procedūrų konfidencialumą, kai tokį konfidencialumą numato įstatymai;  b) tarptautinius santykius, visuomenės saugumą ar nacionalinę gynybą;  c) teisingumo vykdymą, asmens galimybę būti teisiamam teisingame teismo procese arba valdžios institucijos galimybę vykdyti baudžiamojo arba drausminio pobūdžio tyrimą;  d) komercinės ar pramoninės informacijos konfidencialumą,  kai tokį konfidencialumą numato nacionalinės arba Bendrijos teisės aktai siekiant apsaugoti teisėtus ekonominius interesus, įskaitant visuomenės interesus išlaikyti statistikos konfidencialumą ir mokesčių paslaptį;  e) intelektinės nuosavybės teises;  f) asmens duomenų ir (arba) su fiziniu asmeniu susijusių bylų konfidencialumą, jei tas asmuo nesutiko, kad tokia  informacija būtų paviešinta, ir jei tokį konfidencialumą numato nacionaliniai arba Bendrijos teisės aktai;  g) asmens, prašomą informaciją pateikusio savo noru, kuris neturi teisinio įpareigojimo arba negali būti teisiškai įpareigotas tai padaryti, interesus arba apsaugą, išskyrus atvejus, kai šis asmuo sutiko, kad atitinkama informacija būtų atskleista;  h) aplinkos, su kuria susijusi tokia informacija, pavyzdžiui, retų rūšių buvimo vietos, apsaugą.  2. 1 dalyje numatytos teisės naudotis erdvinių duomenų rinkiniais ir paslaugomis ribojimo priežastys aiškinamos apsiribojant tuo, kad konkrečiu atveju atsižvelgiama į visuomenės interesus, kurie būtų patenkinami suteikiant tokią teisę. Kiekvienu konkrečiu atveju reikia palyginti, kaip patenkinami visuomenės interesai atskleidus informaciją ir kaip jie patenkinami  Apribojant ją arba suteikiant teisę ja naudotis tam tikromis sąlygomis. Remdamosi 1 dalies a, d, f, g ir h punktais, valstybės narės negali apriboti teisės naudotis informacija apie į aplinką išmetamus teršalus.  3. Atsižvelgdamos į tai ir taikydamos 1 dalies f punktą, valstybės narės užtikrina, kad būtų laikomasi Direktyvos 95/46/EB. | **GKĮ projektas**  **24 straipsnis. Prieiga prie erdvinių duomenų per Lietuvos erdvinės informacijos portalą**  1. Prieiga prie erdvinių duomenų per Lietuvos erdvinės informacijos portalą yra vieša, išskyrus šio straipsnio 6 ir 7 dalyse nurodytus atvejus.  (...)  6. Prieiga prie erdvinių duomenų per Lietuvos erdvinės informacijos portalą teikiant šio įstatymo 23 straipsnio 1 dalies 1 punkte nurodytas paslaugas įstatymų nustatyta tvarka gali būti apribota, jeigu tai kenkia arba gali pakenkti tarptautiniams santykiams, valstybės saugumui ar gynybai. Įstatymų nustatyta tvarka ribojant prieigą turi būti numatyti subjektai, galintys priimti sprendimus, susijusius su tokiu ribojimu, bei įtvirtintas apskundimo mechanizmas, kuris apibrėžtų informacijos laisvės įgyvendinimo ribas bei užtikrintų veiksmingą žmogaus teisės ieškoti ir gauti informaciją gynimą.  7. Prieiga prie erdvinių duomenų išskyrus šio straipsnio 9 dalyje nurodytus erdvinius duomenis, per Lietuvos erdvinės informacijos portalą teikiant šio įstatymo 23 straipsnio 1 dalies 2–5 punktuose nurodytas paslaugas įstatymų nustatyta tvarka gali būti apribota, jeigu tai kenkia arba gali pakenkti:  1) valstybės ir savivaldybių institucijų teikiamų administracinių paslaugų konfidencialumui, kai tokį konfidencialumą numato įstatymai;  2) tarptautiniams santykiams, valstybės saugumui ar gynybai;  3) teisingumo vykdymui arba teisės pažeidimų tyrimui;  4) informacijos, laikomos komercine (gamybine) paslaptimi, konfidencialumui, kai tokį konfidencialumą, siekiant apsaugoti teisėtus ekonominius interesus, įskaitant visuomenės interesus išlaikyti statistinių duomenų konfidencialumą ir informacijos apie mokesčių mokėtoją slaptumą, numato Lietuvos Respublikos arba Europos Sąjungos teisės aktai;  5) intelektinės nuosavybės teisėms;  6) asmens duomenų ir (arba) jų susistemintų rinkmenų konfidencialumui, jeigu duomenų subjektas nesutiko, kad jo asmens duomenys būtų paskelbti viešai, ir jeigu tokį konfidencialumą numato Lietuvos Respublikos arba Europos Sąjungos teisės aktai;  7) asmens, savo noru pateikusio prašomą informaciją, interesams arba apsaugai, išskyrus atvejus, kai šis asmuo sutiko, kad atitinkama informacija būtų atskleista;  8) aplinkos, su kuria susijusi tokia informacija, apsaugai.  8. Šio straipsnio 6 ir 7 dalyse nurodytais atvejais apribojant prieigą prie erdvinių duomenų per Lietuvos erdvinės informacijos portalą turi būti atsižvelgiama į visuomenės interesus. Kiekvienu konkrečiu atveju reikia palyginti, kaip tenkinami visuomenės interesai atskleidus informaciją ir kaip jie tenkinami apribojant ją arba suteikiant teisę ja naudotis tam tikromis sąlygomis.  9. Prieiga prie apie į aplinką išmetamų teršalų erdvinių duomenų, per Lietuvos erdvinės informacijos portalą teikiant šio įstatymo 23 straipsnio 1 dalies 2–5 punktuose nurodytas paslaugas įstatymų nustatyta tvarka gali būti apribota, jeigu tai kenkia arba gali pakenkti:  1) tarptautiniams santykiams, valstybės saugumui ar gynybai;  2) teisingumo vykdymui arba teisės pažeidimų tyrimui;  3) intelektinės nuosavybės teisėms.  (...)  **Lietuvos Respublikos aplinkos apsaugos įstatymas su vėlesniu jo pakeitimu**  **19 straipsnis. Ūkinės veiklos objektų eksploatavimas**  Juridiniai ir fiziniai asmenys, eksploatuodami ūkinės veiklos objektus, kurių veikla susijusi su kenksmingu poveikiu aplinkai, privalo savo lėšomis stebėti aplinkos teršimo laipsnį, teršimo poveikį aplinkai, užtikrinti informacijos apie tai viešumą ir sudaryti sąlygas teršimo kontrolei.  Juridiniai ir fiziniai asmenys, eksploatuodami ūkinės veiklos objektus, privalo nustatyta tvarka vykdyti gamtos išteklių naudojimo ir išmetamų (išleidžiamų, paskleidžiamų) į aplinką teršalų apskaitą.  Juridiniai ir fiziniai asmenys, eksploatuojantys ūkinės veiklos objektus ar vykdantys ūkinę veiklą, kai nereikalingas leidimas, privalo laikytis tokiems objektams bei veiklai nustatytų aplinkos apsaugos normatyvų ir standartų. | Visiškas. |
| **14 straipsnis**  1. Valstybės narės užtikrina, kad 11 straipsnio 1 dalies a ir b punktuose nurodytos paslaugos būtų teikiamos visuomenei nemokamai.  2. Nukrypstant nuo 1 dalies, valstybės narės gali leisti 11 straipsnio 1 dalies b punkte nurodytą paslaugą teikiančiai valdžios institucijai taikyti mokesčius, jei tokie mokesčiai užtikrina erdvinių duomenų rinkinių ir atitinkamų duomenų paslaugų išlaikymą, ypač tais atvejais, kai susiduriama su labai dideliais atnaujintų duomenų kiekiai.  3. Duomenys, pateikiami naudojantis 11 straipsnio 1 dalies b punkte nurodytomis peržiūros paslaugomis, gali būti tokios formos, kuri užkirstų kelią jų pakartotinam komerciniam panaudojimui.  4. Valdžios institucijoms nustačius mokesčius už 11 straipsnio 1 dalies b, c ar e punktuose nurodytas paslaugas, valstybės narės užtikrina elektroninės prekybos paslaugų teikimą. Tokioms paslaugoms gali būti taikoma pastaba dėl atsakomybės atsisakymo, elektroninės licencijos arba, jei būtina, licencijos. | **GKĮ projektas**  **24 straipsnis. Prieiga prie erdvinių duomenų per Lietuvos erdvinės informacijos portalą**  (...)  2. Paslaugos, nurodytos šio įstatymo 23 straipsnio 1 dalies 1 ir 2 punktuose, per Lietuvos erdvinės informacijos portalą teikiamos neatlygintinai, o paslaugos, nurodytos šio įstatymo 23 straipsnio 1 dalies 3, 4 ir 5 punktuose bei 23 straipsnio 2 dalyje, teikiamos neatlygintinai, jeigu kitų įstatymų nenustatyta kitaip.  (...)  4. Erdvinių duomenų rinkiniai ir paslaugos, kurių reikia Europos Sąjungos institucijoms, valstybės institucijoms ir savivaldybėms viešojo pobūdžio užduotims atlikti arba ataskaitoms teikti pagal Europos Sąjungos teisės aktus, susijusius su aplinka, teikiami neatlygintinai.  (...)  Direktyvos nuostata neperkeliama, nes tokie mokesčiai netaikomi.  ***Pastaba.*** *Direktyvos 14 straipsnio 2 dalyje numatyta galimybė peržiūros paslaugą teikiančiai valdžios institucijai taikyti mokesčius Lietuvoje nenustatyta, tačiau atsižvelgiant į teisinę bazę, ateityje tokią galimybę bus galima įtvirtinti (apie peržiūros paslaugą teikiančios valdžios institucijos mokesčių taikymą bus pranešta Europos Komisijai).*  Direktyvos nuostata neperkeliama, nes tokie įpareigojimai nenumatyti.  **GKĮ projektas**  **24 straipsnis. Prieiga prie erdvinių duomenų per Lietuvos erdvinės informacijos portalą**  (...)  10. Lietuvos erdvinės informacijos infrastruktūros erdvinių duomenų rinkinių ir paslaugų, išskyrus šio įstatymo 23 straipsnio 1 dalies 1 ir 2 punktuose bei 23 straipsnio 2 dalyje nurodytas paslaugas, naudotojai, įgydami teisę naudotis erdvinių duomenų rinkiniais ir paslaugomis per Lietuvos erdvinės informacijos portalą, privalo sudaryti naudojimosi sutartis su erdvinių duomenų ir paslaugų teikėjais ar jų įgaliotais platintojais, jeigu to reikalauja erdvinių duomenų ir paslaugų teikėjai ar jų įgalioti platintojai ir kitų įstatymųnenustatyta kitaip, arba patvirtinti šio įstatymo 32 straipsnyje nurodytą valstybinių erdvinių duomenų rinkinių ir žemėlapių naudojimo leidimą.  (...)  13. Jeigu kitų įstatymų nustatyta, kad šio įstatymo 23 straipsnio 1 dalies 3, 4, 5 punktuose ir 23 straipsnio 2 dalyje nurodytos paslaugos teikiamos atlygintinai, šių paslaugųteikėjas turi užtikrinti Lietuvos Respublikos ir kitų valstybių narių naudotojams galimybes naudotis elektroninės prekybos paslaugomis. | Visiškas. |
| **15 straipsnis**  1. Komisija Bendrijos lygiu sukuria ir valdo INSPIRE geoportalą.  2. Valstybės narės suteikia prieigą prie 11 straipsnio 1 dalyje nurodytų paslaugų per 1 dalyje nurodytą INSPIRE geoportalą. Valstybės narės gali suteikti prieigą prie tų paslaugų ir naudodamos savo prieigos taškus. | Direktyvos 15 straipsnio 1 dalies perkelti ir įgyvendinti nereikia, nes ji skirta Komisijai.  **GKĮ projektas**  **24 straipsnis. Prieiga prie erdvinių duomenų per Lietuvos erdvinės informacijos portalą**  1. Prieiga prie erdvinių duomenų per Lietuvos erdvinės informacijos portalą yra vieša, išskyrus šio straipsnio 6 ir 7 dalyse nurodytus atvejus.  (...)  12. Vadovaujantis teisės aktų nustatyta tvarka, prieiga prie erdvinių duomenų rinkinių ir (ar) paslaugų per Lietuvos erdvinės informacijos portalą teikiama valstybių narių valstybės institucijoms, įmonėms ir organizacijoms, teikiančioms viešąsias paslaugas. Prieiga prie valstybių narių valstybinių įstaigų ir organizacijų erdvinių duomenų rinkinių ir paslaugų Lietuvos Respublikos naudotojams, teikiantiems viešąsias paslaugas, taip pat teikiama per Lietuvos erdvinės informacijos portalą, jeigu kitų įstatymų nenustatyta kitaip.  Portalo nuostatai  13. Portalo tvarkytojo funkcijos:  (...)  13.15. užtikrinti Lietuvos erdvinės informacijos infrastruktūros erdvinių duomenų temų sąraše, patvirtintame Lietuvos Respublikos Vyriausybės 2010 m. spalio 13 d. nutarimu Nr. 1460 „Dėl Lietuvos erdvinės informacijos infrastruktūros erdvinių duomenų temų patvirtinimo“, nurodytų Lietuvos erdvinės informacijos infrastruktūros erdvinių duomenų rinkinių, pateiktų Portalo tvarkytojui, teikimą į INSPIRE portalą.  (...)  32. Erdvinių duomenų rinkiniai ir metaduomenys Portalo paslaugų gavėjams yra pasiekiami per Portalo tinklo paslaugas, nurodytas Nuostatų 6.2 papunktyje.  (...)  36. Metaduomenų ir erdvinių duomenų rinkinių peržiūros paslaugos Portalo paslaugų gavėjams teikiamos neatlygintinai. | Visiškas |
| **16 straipsnis**  Įgyvendinimo taisyklės, skirtos iš dalies pakeisti neesminius šio skyriaus elementus, priimamos laikantis 22 straipsnio 3 dalyje numatytos reguliavimo procedūros su tikrinimu, o jose visų pirma nustatoma:  a) 11 ir 12 straipsniuose nurodytų paslaugų techninės specifikacijos ir būtiniausi šių paslaugų funkcionalumo kriterijai, atsižvelgiant į esamus Bendrijos aplinkosaugos teisės aktais priimtus atsiskaitymo reikalavimus ir rekomendacijas, egzistuojančias elektroninės prekybos paslaugas ir technologijų pažangą;  b) 12 straipsnyje nurodyti įsipareigojimai. | Direktyvos 16 straipsnio perkelti ir įgyvendinti nereikia, nes jis skirtas Komisijai. |  |
| **V skyrius**  **Dalijimasis duomenimis**  **17 straipsnis**  1. Kiekviena valstybė narė patvirtina savo valdžios institucijų, nurodytų 3 straipsnio 9 punkto a ir b papunkčiuose, tarpusavio dalijimosi erdvinių duomenų rinkiniais ir paslaugomis priemones. Šios priemonės suteikia atitinkamoms valdžios institucijoms teisę gauti prieigą prie erdvinės informacijos duomenų rinkinių ir paslaugų, keistis ir naudotis šiais rinkiniais ir paslaugomis atliekant viešojo pobūdžio užduotis, galinčias turėti tiesioginės ar netiesioginės įtakos aplinkai.  2. 1 dalyje nustatytos priemonės užkerta kelią apribojimams, dėl kurių, naudojimosi prasme, galėtų kilti praktinių kliūčių dalytis erdvinių duomenų rinkiniais ir paslaugomis.  3. Valstybės narės gali leisti erdvinių duomenų rinkinius ir paslaugas teikiančioms valdžios institucijoms licencijuoti ir (arba) reikalauti mokesčio iš šiais erdvinių duomenų rinkiniais ir paslaugomis besinaudojančių valdžios institucijų ir Bendrijos įstaigų. Bet kokie tokio pobūdžio mokesčiai ir licencijos privalo visiškai derėti su bendruoju tikslu – palengvinti keitimąsi erdvinių duomenų rinkiniais ir paslaugomis tarp valdžios institucijų. Kai nustatomi mokesčiai, jie turi būti ne didesni nei būtina užtikrinant reikiamą erdvinių duomenų rinkinių ir paslaugų kokybę ir platinimą kartu su protingo dydžio investicijų grąža, tuo pat metu, kur taikytina, nepažeidžiant erdvinių duomenų rinkinius bei paslaugas teikiančių valdžios institucijų savifinansavimo reikalavimų. Valstybių narių teikiami erdvinių duomenų rinkiniai ir paslaugos Bendrijos institucijoms, kurie reikalingi įvykdyti jų ataskaitų teikimo reikalavimus pagal Bendrijos teisės aktus, susijusius su aplinka, teikiami nemokamai.  4. 1, 2 ir 3 dalyse numatytomis dalijimosi erdvinių duomenų rinkiniais ir paslaugomis priemonėmis gali naudotis kitų valstybių narių valdžios institucijos, nurodytos 3 straipsnio 9 punkto a ir b papunkčiuose, bei Bendrijos institucijos ir organai, atlikdami viešojo pobūdžio užduotis, galinčias turėti įtakos aplinkai.  5. 1, 2 ir 3 dalyse numatytomis dalijimosi erdvinių duomenų rinkiniais ir paslaugomis priemonėmis, remiantis abipusiškumu ir lygiateisiškumu, gali naudotis tarptautiniais susitarimais, kurių šalys yra Bendrija ir valstybės narės, įsteigtos organizacijos, atlikdamos užduotis, galinčias turėti įtakos aplinkai.  6. Jeigu 1, 2 ir 3 dalyse numatytomis dalijimosi erdvinių duomenų rinkiniais ir paslaugomis priemonėmis galima naudotis pagal 4 ir 5 dalis, šios priemonės gali būti papildytos nacionalinės teisės reikalavimais dėl naudojimosi sąlygų.  7. Nukrypstant nuo šio straipsnio, valstybės narės gali apriboti dalijimąsi erdvinių duomenų rinkiniais ir paslaugomis, kai tai turėtų neigiamos įtakos teisingumo vykdymui, visuomenės saugumui, krašto apsaugai ar tarptautiniams santykiams.  8. Valstybės narės Bendrijos institucijoms ir įstaigoms suteikia prieigą prie erdvinių duomenų rinkinių ir paslaugų laikantis suderintų sąlygų. Tas sąlygas reglamentuojančios įgyvendinimo taisyklės, skirtos iš dalies pakeisti neesminius šios direktyvos elementus ją papildant, priimamos laikantis 22 straipsnio 3 dalyje numatytos reguliavimo procedūros su tikrinimu. Šios įgyvendinimo taisyklės turi nepažeisti 1–3 dalyse nurodytų principų. | **GKĮ projektas**  **24 straipsnis. Prieiga prie erdvinių duomenų per Lietuvos erdvinės informacijos portalą**  1. Prieiga prie erdvinių duomenų per Lietuvos erdvinės informacijos portalą yra vieša, išskyrus šio straipsnio 6 ir 7 dalyse nurodytus atvejus.  (...)  Portalo nuostatai  32. Erdvinių duomenų rinkiniai ir metaduomenys Portalo paslaugų gavėjams yra pasiekiami per Portalo tinklo paslaugas, nurodytas Nuostatų 6.2 papunktyje.  (...)  36. Metaduomenų ir erdvinių duomenų rinkinių peržiūros paslaugos Portalo paslaugų gavėjams teikiamos neatlygintinai.  **GKĮ projektas**  **24 straipsnis. Prieiga prie erdvinių duomenų per Lietuvos erdvinės informacijos portalą**  (...)  2. Paslaugos, nurodytos šio įstatymo 23 straipsnio 1 dalies 1 ir 2 punktuose, per Lietuvos erdvinės informacijos portalą teikiamos neatlygintinai, o paslaugos, nurodytos šio įstatymo 23 straipsnio 1 dalies 3, 4 ir 5 punktuose bei 23 straipsnio 2 dalyje, teikiamos neatlygintinai, jeigu kitų įstatymų nenustatyta kitaip.  3. Jeigu šio įstatymo 23 straipsnio 1 dalies 3, 4, 5 punktuose ir 23 straipsnio 2 dalyje nurodytos paslaugos teikiamos atlygintinai:  1) atlygis už valstybės kadastrų, registrų ir valstybės informacinių sistemų erdvinių duomenų rinkinių teikimą nustatomas Lietuvos Respublikos valstybės informacinių išteklių valdymo įstatymo nustatyta tvarka;  2) atlygį už valstybės ir savivaldybių institucijų bei kitų asmenų tvarkomų erdvinių duomenų rinkinių teikimą nustato tų erdvinių duomenų rinkinių teikėjai, jeigu kitų įstatymų nenustatyta kitaip.  4. Erdvinių duomenų rinkiniai ir paslaugos, kurių reikia Europos Sąjungos institucijoms, valstybės institucijoms ir savivaldybėms viešojo pobūdžio užduotims atlikti arba ataskaitoms teikti pagal Europos Sąjungos teisės aktus, susijusius su aplinka, teikiami neatlygintinai.  5. Valstybės kadastrų, registrų, valstybės informacinių sistemų tvarkytojai, valstybės ir savivaldybių institucijos, tvarkančios erdvinių duomenų rinkinius, turi teisę riboti prieigą prie erdvinių duomenų rinkinių per Lietuvos erdvinės informacijos portalą tik šio straipsnio 6 ir 7 dalyse nustatytais atvejais.  (...)  10. Lietuvos erdvinės informacijos infrastruktūros erdvinių duomenų rinkinių ir paslaugų, išskyrus šio įstatymo 23 straipsnio 1 dalies 1 ir 2 punktuose bei 23 straipsnio 2 dalyje nurodytas paslaugas, naudotojai, įgydami teisę naudotis erdvinių duomenų rinkiniais ir paslaugomis per Lietuvos erdvinės informacijos portalą, privalo sudaryti naudojimosi sutartis su erdvinių duomenų ir paslaugų teikėjais ar jų įgaliotais platintojais, jeigu to reikalauja erdvinių duomenų ir paslaugų teikėjai ar jų įgalioti platintojai ir kitų įstatymųnenustatyta kitaip, arba patvirtinti šio įstatymo 32 straipsnyje nurodytą valstybinių erdvinių duomenų rinkinių ir žemėlapių naudojimo leidimą.  11. Erdvinių duomenų rinkinių teikėjai gali būti valstybės kadastrų, registrų, valstybės informacinių sistemų tvarkytojai, valstybės ir savivaldybių institucijos, tvarkančios erdvinių duomenų rinkinius. Erdvinių duomenų rinkinių teikėjai gali būti ir kiti asmenys, kurių erdvinių duomenų rinkiniai ir paslaugos atitinka 2010 m. lapkričio 23 d. Komisijos reglamento (ES) Nr. 1089/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl erdvinių duomenų rinkinių ir paslaugų sąveikumo, reikalavimus, susijusius su įsipareigojimais dėl metaduomenų, tinklo paslaugų ir sąveikumo. Asmenys, pageidaujantys sukurti kartografinius kurinius naudodamiesi valstybės kadastruose, registruose, valstybės informacinėse sistemose, valstybės ir savivaldybių institucijų tvarkomų erdvinių duomenų rinkinių duomenimis, privalo įgyti tam teisę erdvinių duomenų rinkinių teikėjų nustatyta tvarka. Pridėtinę vertę turinčius kartografinius kūrinius naudotojams teikia įgalioti platintojai erdvinių duomenų rinkinių teikėjų nustatyta tvarka.  12. Vadovaujantis teisės aktų nustatyta tvarka, prieiga prie erdvinių duomenų rinkinių ir (ar) paslaugų per Lietuvos erdvinės informacijos portalą teikiama valstybių narių valstybės institucijoms, įmonėms ir organizacijoms, teikiančioms viešąsias paslaugas. Prieiga prie valstybių narių valstybinių įstaigų ir organizacijų erdvinių duomenų rinkinių ir paslaugų Lietuvos Respublikos naudotojams, teikiantiems viešąsias paslaugas, taip pat teikiama per Lietuvos erdvinės informacijos portalą, jeigu kitų įstatymų nenustatyta kitaip.  13. Jeigu kitų įstatymų nustatyta, kad šio įstatymo 23 straipsnio 1 dalies 3, 4, 5 punktuose ir 23 straipsnio 2 dalyje nurodytos paslaugos teikiamos atlygintinai, šių paslaugųteikėjas turi užtikrinti Lietuvos Respublikos ir kitų valstybių narių naudotojams galimybes naudotis elektroninės prekybos paslaugomis.  **24 straipsnis. Prieiga prie erdvinių duomenų per Lietuvos erdvinės informacijos portalą**  (...)  4. Erdvinių duomenų rinkiniai ir paslaugos, kurių reikia Europos Sąjungos institucijoms, valstybės institucijoms ir savivaldybėms viešojo pobūdžio užduotims atlikti arba ataskaitoms teikti pagal Europos Sąjungos teisės aktus, susijusius su aplinka, teikiami neatlygintinai.  (...)  **24 straipsnis. Prieiga prie erdvinių duomenų per Lietuvos erdvinės informacijos portalą**  1. Prieiga prie erdvinių duomenų per Lietuvos erdvinės informacijos portalą yra vieša, išskyrus šio straipsnio 6 ir 7 dalyse nurodytus atvejus.  (...)  ***Pastaba.*** *Papildomi nacionaliniai reikalavimai nenustatyti.*  **24 straipsnis. Prieiga prie erdvinių duomenų per Lietuvos erdvinės informacijos portalą**  (...)  5. Valstybės kadastrų, registrų, valstybės informacinių sistemų tvarkytojai, valstybės ir savivaldybių institucijos, tvarkančios erdvinių duomenų rinkinius, turi teisę riboti prieigą prie erdvinių duomenų rinkinių per Lietuvos erdvinės informacijos portalą tik šio straipsnio 6 ir 7 dalyse nustatytais atvejais.  (...)  Portalo nuostatai  9. Portalas tvarkomas vadovaujantis:  9.1. Lietuvos Respublikos geodezijos ir kartografijos įstatymu;  9.2. Lietuvos Respublikos asmens duomenų teisinės apsaugos įstatymu;  9.3. Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymu;  9.4. Lietuvos Respublikos valstybės informacinių išteklių valdymo įstatymu;  9.5. Lietuvos Respublikos valstybės kibernetinio saugumo įstatymu;  9.6. 2010 m. kovo 29 d. Europos Komisijos reglamentu (ES) Nr. 268/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl Bendrijos institucijų ir įstaigų prieigos suderintomis sąlygomis prie valstybių narių erdvinių duomenų rinkinių ir paslaugų (OL 2010 L 83, p. 8);  9.7. 2009 m. spalio 19 d. Europos Komisijos reglamentu (EB) Nr. 976/2009, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl tinklo paslaugų (OL 2009 L 274, p. 9), ir 2010 m. lapkričio 23 d. Europos Komisijos reglamentu (EB) Nr. 1088/2010, kuriuo iš dalies keičiamas Reglamentas (EB) Nr. 976/2009, įrašant nuostatas, susijusias su parsisiuntimo ir transformavimo paslaugomis (OL 2010 L 323, p. 1);  9.8. 2008 m. gruodžio 3 d. Europos Komisijos reglamentu (EB) Nr. 1205/2008, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl metaduomenų (OL 2008 L 326, p. 12);  9.9. 2010 m. lapkričio 23 d. Europos Komisijos reglamentu (EB) Nr. 1089/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl erdvinių duomenų rinkinių ir paslaugų sąveikumo (OL 2010 L 323, p. 11);  9.10. 2009 m. birželio 5 d. Europos Komisijos sprendimu (EB) Nr. 2009/442/EB, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl stebėsenos ir atskaitomybės (OL 2009 L 148, p. 18);  9.11. Valstybės informacinių sistemų steigimo, kūrimo, modernizavimo ir likvidavimo tvarkos aprašu;  9.12. Lietuvos erdvinės informacijos infrastruktūros erdvinių duomenų rinkinių kūrimo tvarkos aprašu;  9.13. Lietuvos erdvinės informacijos infrastruktūros metaduomenų reikalavimų ir Lietuvos erdvinės informacijos infrastruktūros metaduomenų teikimo tvarkos aprašu, patvirtintu Lietuvos Respublikos žemės ūkio ministro 2017 m. gruodžio 19 d. įsakymu Nr. 3D-818 „Dėl Lietuvos erdvinės informacijos infrastruktūros metaduomenų reikalavimų ir Lietuvos erdvinės informacijos infrastruktūros metaduomenų teikimo tvarkos aprašo patvirtinimo“;  9.14. Bendrųjų elektroninės informacijos saugos reikalavimų aprašu, Saugos dokumentų turinio gairių aprašu ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašu, patvirtintais Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, saugos dokumentų turinio gairių aprašo ir elektroninės informacijos, sudarančios Valstybės informacinius išteklius, svarbos įvertinimo ir Valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;  9.15. Elektroninių paslaugų kūrimo metodika, patvirtinta Lietuvos Respublikos susisiekimo ministro 2015 m. spalio 7 d. įsakymu Nr. 3-416(1.5E) „Dėl metodinių dokumentų patvirtinimo“;  9.16. Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklėmis, patvirtintomis Nacionalinės žemės tarnybos prie Žemės ūkio ministerijos direktoriaus 2013 m. rugsėjo 10 d. įsakymu Nr. 1P-(1.3.)-265 „Dėl Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo“;  9.17. Sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, išdavimo taisyklėmis, patvirtintomis Nacionalinės žemės tarnybos prie Žemės ūkio ministerijos direktoriaus 2012 m. liepos 27 d. įsakymu Nr. 1P-(1.3.)-259 „Dėl Sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, išdavimo taisyklių patvirtinimo“;  9.18. Sutikimų statyti ir naudoti valstybinės reikšmės paviršiniuose vandens telkiniuose laikinus nesudėtingus statinius išdavimo taisyklėmis, patvirtintomis Nacionalinės žemės tarnybos prie Žemės ūkio ministerijos direktoriaus 2012 m. balandžio 19 d. įsakymu Nr. 1P-(1.3.)-146 „Dėl Sutikimų statyti ir naudoti valstybiniuose vidaus vandens telkiniuose laikinus nesudėtingus statinius išdavimo taisyklių patvirtinimo“;  9.19. Lietuvos Respublikos nekilnojamojo turto kadastro nuostatais, patvirtintais Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“;  9.20. Nuostatais ir kitais teisės aktais.  ***Pastaba.***Suderintos sąlygos patvirtintos 2010 m kovo 29 d. Komisijos reglamentu Nr. 268/2010, kuriuo įgyvendinamos Direktyvos 2007/2/EB nuostatos dėl Bendrijos institucijų ir įstaigų prieigos suderintomis sąlygomis prie valstybių narių erdvinių duomenų rinkinių ir paslaugų. Šias suderintas sąlygas susitarimai turi atitikti po 18 mėnesių nuo reglamento įsigaliojimo. | Visiškas |
| **VI skyrius**  **Koordinavimas ir papildomos priemonės**  **18 straipsnis**  Valstybės narės užtikrina, kad būtų nustatytos atitinkamos struktūros ir mechanizmai visų erdvinės informacijos infrastruktūromis suinteresuotų subjektų indėliui įvairiuose valdžios lygmenyse koordinuoti.  Šios struktūros koordinuoja *inter alia* naudotojų, rengėjų, pridėtinę vertę turinčių paslaugų teikėjų ir koordinavimo įstaigų įnašus, susijusius su atitinkamų duomenų rinkinių identifikavimu, naudotojų poreikiais, informacijos apie esamą praktiką teikimu ir informacijos apie šios direktyvos įgyvendinimą teikimu. | **GKĮ projektas**  **9 straipsnis. Žemės ūkio ministerijos kompetencija geodezinės ir kartografinės veiklos, erdvinių duomenų rinkinių tvarkymo bei Lietuvos erdvinės informacijos infrastruktūros plėtojimo srityse**  1. Žemės ūkio ministerija:  1) formuoja valstybės politiką geodezijos, kartografijos, erdvinių duomenų rinkinių tvarkymo ir Lietuvos erdvinės informacijos infrastruktūros plėtojimo srityse, organizuoja, koordinuoja ir kontroliuoja jos įgyvendinimą;  2) metodiškai vadovauja valstybiniams ir savivaldybių geodezijos ir kartografijos darbams bei Lietuvos erdvinės informacijos infrastruktūros funkcionalumo užtikrinimo ir tobulinimo darbams ir juos koordinuoja;  3) kontroliuoja valstybinio geodezinio pagrindo tvarkymo ir krašto kartografavimo programų įgyvendinimą;  (...)  5) koordinuoja erdvinių duomenų rinkinių ir naudojimosi jais paslaugų unifikavimą ir sąveikumą, užtikrina valstybinių ir savivaldybių erdvinių duomenų rinkinių sąveikumą;  (...)  7) koordinuoja tarptautinių, valstybinių programų ir projektų įgyvendinimą geodezijos, kartografijos ir erdvinių duomenų rinkinių tvarkymo srityse;  (...)  2. Žemės ūkio ministras tvirtina:  1) valstybinio geodezinio pagrindo tvarkymo ir krašto kartografavimo programas;  (...)  **10 straipsnis. Valstybės politiką geodezijos, kartografijos, erdvinių duomenų rinkinių tvarkymo ir Lietuvos erdvinės informacijos infrastruktūros plėtojimo srityse įgyvendinančių institucijų ir įmonių kompetencija**  1. Nacionalinė žemės tarnyba:  1) organizuoja į žemės ūkio ministro patvirtintas valstybinio geodezinio pagrindo tvarkymo bei krašto kartografavimo programas įtrauktus geodezijos ir kartografijos darbus;  (...)  4) nagrinėja savivaldybių raštu pateiktus pranešimus apie pažeidimus, pastebėtus atliekant geodezininko vykdomų geodezijos ir kartografijos darbų savivaldybėse priežiūrą, taip pat kitų institucijų ir asmenų pateiktus pranešimus apie geodezininko veiklos pažeidimus.  **22 straipsnis. Lietuvos erdvinės informacijos portalo paskirtis**  (...)  2. Lietuvos erdvinės informacijos portalo tvarkymo ir erdvinių duomenų rinkinių teikimo naudotojams tvarka nustatoma Lietuvos erdvinės informacijos portalo nuostatuose.  (...)  Portalo nuostatai  2. Nuostatuose vartojamos sąvokos:  (...)  2.4. **Portalo paslaugų gavėjas** – fizinis, juridinis asmuo, kita organizacija ar jos padalinys, kurie naudoja Portalo duomenis, erdvinių duomenų rinkinius, jų metaduomenis per Portalo elektronines paslaugas.  (...)  6. Portalo uždaviniai:  6.1. automatizuoti valstybės kadastrų, registrų tvarkytojų, valstybės ir savivaldybių institucijų bei kitų asmenų sukurtų ir (ar) tvarkomų erdvinių duomenų rinkinių teikimą, erdvinių duomenų rinkinių metaduomenų tvarkymą ir teikimą;  6.2. teikti šias centralizuotas naudojimosi erdvinių duomenų rinkinių duomenimis ir susijusiais metaduomenimis Portalo tinklo paslaugas:  6.2.1. paieškos;  6.2.2. peržiūros;  6.2.3. parsisiųsdinimo;  6.2.4. transformavimo;  6.3. teikti Portalo paslaugų gavėjams Portalo interaktyvias elektronines paslaugas:  6.3.1. erdvinės informacijos valdymo internete elektroninę paslaugą, leidžiančią jos gavėjams kurti, tvarkyti ir redaguoti erdvinius duomenis, bendradarbiauti juos teikiant ir analizuojant Portale, nenaudojant tam specialios GIS programinės įrangos;  6.3.2. matavimo duomenų atitikties Georeferencinio pagrindo kadastro duomenims patikrinimo elektroninę paslaugą, leidžiančią jos gavėjams Portale įkelti turimus matavimų duomenis ir naudojant tam skirtus įrankius nustatyti, ar jie atitinka Georeferencinio pagrindo kadastro duomenis;  6.3.3. Lietuvos Respublikos žemės fondo žemės analizės ir žemės vertinimo elektroninę paslaugą, leidžiančią jos gavėjams Portale gauti informaciją apie Portale nurodytus žemės sklypus, vykdyti žemės sklypų padėties erdvinę analizę ir žemės sklypų vertinimą pagal per Portalą prieinamus erdvinių duomenų rinkinius ir Portalo paslaugos gavėjo pasirinktus kokybės rodiklius;  6.3.4. laisvos valstybinės žemės fondo informacijos teikimo elektroninę paslaugą, leidžiančią jos gavėjams Portale įvesti, redaguoti ir tvarkyti laisvos valstybinės žemės erdvinius duomenis, Portale teikti, peržiūrėti teikiamus erdvinius duomenis ir atlikti jų analizę;  6.3.5. geodezinės, kartografinės ir žemės tvarkymo grafinės medžiagos teikimo elektroninę paslaugą, leidžiančią jos gavėjams kaupti, valdyti, rasti, peržiūrėti bei parsisiųsti Portale teikiamą valstybės geodezinę, kartografinę ar žemės tvarkymo grafinę medžiagą nenaudojant tam specialios GIS programinės įrangos;  6.3.6. topografinių planų informacijos teikimo, priėmimo ir derinimo elektroninę paslaugą, skirtą 1:500–1:2000 mastelio planų erdvinių objektų rinkiniams teikti, priimti ir derinti;  6.3.7. teminių erdvinių duomenų centralizuotos prieigos elektroninę paslaugą, leidžiančią jos gavėjams kompleksiškai naudotis erdviniais duomenimis ir jų vertę papildančia analitine grafine ir tekstine informacija;  6.3.8.Nacionalinės žemės tarnybos prie Žemės ūkio ministerijos (toliau – Tarnyba) sutikimų išdavimo elektronines paslaugas:  6.3.8.1. sutikimų valstybinėje žemėje, kurioje nėra suformuoti žemės sklypai, tiesti susisiekimo komunikacijas, inžinerinius tinklus ir statyti statinius išdavimo elektroninę paslaugą, leidžiančią jos gavėjams Portale pateikti prašymus ir inžinerinių tinklų planus arba inžinerinių tinklų išdėstymo schemas ar pažymėti teritorijas;  6.3.8.2. sutikimų statyti ir naudoti valstybiniuose vidaus vandens telkiniuose laikinus nesudėtingus statinius išdavimo elektroninę paslaugą, leidžiančią jos gavėjams Portale pateikti prašymus ir laikinojo nesudėtingo statinio supaprastintą statybos projektą arba įrengimo valstybinės reikšmės paviršiniame vandens telkinyje planus ir, jei reikia, suderinti juos su nurodytomis įstaigomis;  6.3.8.3. sutikimų statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, paslaugą, leidžiančią jos gavėjams Portale pateikti prašymus ir žemės sklypo schemas, bendraturčių sutikimus ir, jei reikia, suderinti juos su nurodytomis įstaigomis;  6.3.9. Tarnybos išvadų dėl žemės sklypų ploto ir (arba) ribų neatitikimo išdavimo elektroninę paslaugą, leidžiančią jos gavėjams Portale Tarnybos teritoriniam skyriui pateikti Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, 21 punkte nurodytus dokumentus ir gauti minėtame punkte nurodytą Tarnybos teritorinio skyriaus išvadas dėl žemės sklypų ploto ir (arba) ribų neatitikimo;  6.4. centralizuoti informacijos apie erdvinių duomenų naudojimo sąlygas ir gerąją praktiką sklaidą ir konsultavimą erdvinių duomenų ir su jais susijusių paslaugų klausimais.  7. Portalo pagrindinės funkcijos:  7.1. kaupti, apdoroti ir sisteminti valstybės kadastrų, registrų, valstybės ir savivaldybių institucijų, erdvinių duomenų rinkinių metaduomenis, teikti juos Portalo paslaugų gavėjams;  7.2. teikti Portalo paslaugų gavėjams erdvinių duomenų įvedimo, redagavimo ir analizės priemones bei aplinkas, saugoti Portalo paslaugų gavėjų kaupiamus duomenis;  7.3. teikti Portalo paslaugų gavėjams prašymų ir su jais susijusių Portale įkeliamų dokumentų formas ir teikiant Portalo interaktyviąsias elektronines paslaugas parengtus dokumentus (sutikimus, išvadas ir kt.);  7.4. skelbti informaciją apie erdvinių duomenų rinkinius ir su jais susijusias paslaugas.  7.5. tvarkyti ir teikti erdvinės informacijos terminus;  7.6. vizualizuoti erdvinių duomenų rinkinius ir teikti duomenų redagavimo ir analizės įrankius;  7.7 kaupti naudojimosi erdviniais duomenimis statistiką ir formuoti stebėsenos ataskaitas.  (...)  10. Portalo valdytoja – Žemės ūkio ministerija.  11. Portalo valdytojo funkcijos:  11.1. organizuoti, koordinuoti ir kontroliuoti Portalo tvarkymą, plėtrą ar modernizavimą;  11.2. priimti teisės aktus, susijusius su Portalo veikla;  11.3. planuoti valstybės biudžeto lėšų poreikį Portalo tvarkymui, plėtrai ir modernizavimui įgyvendinti bei kontroliuoti šių lėšų naudojimą;  11.4. atlikti Portalo duomenų saugos nuostatais jam priskirtas funkcijas;  11.5. atlikti Lietuvos Respublikos valstybės informacinių išteklių valdymo įstatymu jam priskirtas funkcijas.  12. Portalo tvarkytojas – valstybės įmonė Distancinių tyrimų ir geoinformatikos centras „GIS-Centras“.  13. Portalo tvarkytojo funkcijos:  13.1. užtikrinti nepertraukiamą Portalo veikimą ir Portalo techninės, kompiuterinės ir programinės įrangos tinkamą funkcionalumą;  13.2.eksploatuoti Portalo techninę ir programinę įrangą;  13.3. vykdyti Portalo plėtrą ar modernizavimą;  13.4. analizuoti ir šalinti Portalo veikimo problemas;  13.5. surinkti iš erdvinių duomenų rinkinių teikėjų metaduomenis ir juos kaupti bei tvarkyti;  13.6. kurti, tvarkyti, teikti ir plėsti Portalo elektronines paslaugas;  13.7. sudaryti duomenų teikimo sutartis, duomenų naudojimo sutartis ir Portalo elektroninių paslaugų teikimo sutartis;  13.8. tvarkyti Portalo interneto svetainę www.geoportal.lt;  13.9. užtikrinti Portalo elektroninių paslaugų ir per jas teikiamų metaduomenų, erdvinių duomenų rinkinių teikimo stebėseną;  13.10. teikti Portalo valdytojui informaciją apie Portalo duomenis;  13.11. rengti ir teikti Portalo valdytojui pasiūlymus, susijusius su Portalo veikla;  13.12. konsultuoti ir mokyti erdvinių duomenų rinkinių teikėjus ir Portalo paslaugų gavėjus klausimais, susijusiais su Portalo veikla;  13.13. atlikti Lietuvos erdvinės informacijos portaloduomenų saugos nuostatais jam priskirtas funkcijas;  13.14. atlikti kitus Portalo valdytojo pavestus darbus, susijusius su Portalo veikla;  13.15. užtikrinti Lietuvos erdvinės informacijos infrastruktūros erdvinių duomenų temų sąraše, patvirtintame Lietuvos Respublikos Vyriausybės 2010 m. spalio 13 d. nutarimu Nr. 1460 „Dėl Lietuvos erdvinės informacijos infrastruktūros erdvinių duomenų temų patvirtinimo“, nurodytų Lietuvos erdvinės informacijos infrastruktūros erdvinių duomenų rinkinių, pateiktų Portalo tvarkytojui, teikimą į INSPIRE portalą.  **Nutarimas Nr. 911**  Siekdama užtikrinti 2007 m. kovo 14 d. Europos Parlamento ir Tarybos direktyvos 2007/2/EB (OL 2007 L 108, p. 1), sukuriančios Europos Bendrijos erdvinės informacijos infrastruktūrą (INSPIRE), nuostatų įgyvendinimą, Lietuvos Respublikos Vyriausybė nutaria:  (...)  2. Paskirti Nacionalinę žemės tarnybą prie Žemės ūkio ministerijos institucija, atsakinga už infrastruktūros priemonių, skirtų pagal Direktyvą nurodytų temų metaduomenų, duomenų rinkinių, tinklo paslaugų, dalijimosi paslaugų ir prieigos per INSPIRE geoportalą funkcionalumui užtikrinti, sukūrimą.  3. Pavesti Žemės ūkio ministerijai atstovauti INSPIRE komitete ir techninio įgyvendinimo darbo grupėse direktyvoje reglamentuojamais klausimais bei vykdyti erdvinių duomenų infrastruktūros diegimo ir naudojimo stebėseną, ataskaitų Europos Komisijai teikimą. | Visiškas |
| **19 straipsnis**  1. Komisija atsako už INSPIRE, kaip nurodyta šioje direktyvoje, koordinavimą Bendrijos lygiu ir šioje srityje jai padeda atitinkamos organizacijos, ypač Europos aplinkos agentūra.  2. Kiekviena valstybė narė nustato ryšių palaikymo punktą, paprastai valdžios instituciją, atsakingą už ryšius su Komisija šioje direktyvoje reglamentuojamais klausimais. Atsižvelgiant į įgaliojimų ir atsakomybės pasidalijimą valstybėje narėje, šiam ryšių palaikymo punktui padės koordinavimo struktūra. | Direktyvos 19 straipsnio 1 dalies perkelti ir įgyvendinti nereikia, nes ji skirta Komisijai.  **Nutarimas Nr. 911**  Siekdama užtikrinti 2007 m. kovo 14 d. Europos Parlamento ir Tarybos direktyvos 2007/2/EB (OL 2007 L 108, p. 1), sukuriančios Europos Bendrijos erdvinės informacijos infrastruktūrą (INSPIRE), nuostatų įgyvendinimą, Lietuvos Respublikos Vyriausybė nutaria:  (...)  3. Pavesti Žemės ūkio ministerijai atstovauti INSPIRE komitete ir techninio įgyvendinimo darbo grupėse direktyvoje reglamentuojamais klausimais bei vykdyti erdvinių duomenų infrastruktūros diegimo ir naudojimo stebėseną, ataskaitų Europos Komisijai teikimą. | Visiškas |
| **20 straipsnis**  Šioje direktyvoje nurodytose įgyvendinimo taisyklėse deramai atsižvelgiama į Europos standartizacijos įstaigų standartus, patvirtintus laikantis Direktyvoje 98/34/EB nustatytos tvarkos, taip pat į tarptautinius standartus. | Direktyvos 20 straipsnio perkelti ir įgyvendinti nereikia, nes jis skirtas Komisijai.  ***Pastaba.*** *Rengiant Lietuvos Respublikos geodezijos ir kartografijos įstatymo Nr. IX-415 pakeitimo įstatymo įgyvendinamuosius teisės aktus, technines specifikacijas, jos bus derinamos su Europos standartizacijos įstaigų priimtais standartais bei EK priimtomis įgyvendinimo taisyklėmis.* |  |
| **VII skyrius**  **Baigiamosios nuostatos**  **21 straipsnis**  1. Valstybės narės stebi erdvinių duomenų infrastruktūros įgyvendinimą ir jos naudojimą. Jos parengia stebėsenos rezultatus nuolat prieinamus Komisijai ir visuomenei.  2. Ne vėliau kaip 2010 m. gegužės 15 d. valstybės narės nusiunčia Komisijai ataskaitą, kurioje trumpai apibendrinama:  a) kaip vyksta erdvinių duomenų rinkinių ir paslaugų viešojo sektoriaus tiekėjų ir naudotojų bei tarpininkavimo įstaigų koordinavimas, santykiai su trečiosiomis šalimis ir organizuojamas kokybės užtikrinimas;  b) valdžios institucijų ar trečiųjų šalių indėlis į erdvinės informacijos infrastruktūros funkcionalumą ir koordinavimą;  c) informacija apie erdvinės informacijos infrastruktūros naudojimą;  d) valdžios institucijų susitarimai dėl tarpusavio dalijimosi duomenimis;  e) šios direktyvos įgyvendinimo išlaidos ir nauda.  3. Kas treji metai, pradedant ne vėliau kaip 2013 m. gegužės 15 d., valstybės narės siunčia Komisijai ataskaitą, kurioje pateikiama atnaujinta informacija 2 dalyje nurodytais klausimais.  4. Išsamios šio straipsnio įgyvendinimo taisyklės priimamos laikantis 22 straipsnio 2 dalyje nustatytos reguliavimo procedūros. | **Nutarimas Nr. 911**  Siekdama užtikrinti 2007 m. kovo 14 d. Europos Parlamento ir Tarybos direktyvos 2007/2/EB (OL 2007 L 108, p. 1), sukuriančios Europos Bendrijos erdvinės informacijos infrastruktūrą (INSPIRE), nuostatų įgyvendinimą, Lietuvos Respublikos Vyriausybė nutaria:  (...)  3. Pavesti Žemės ūkio ministerijai atstovauti INSPIRE komitete ir techninio įgyvendinimo darbo grupėse direktyvoje reglamentuojamais klausimais bei vykdyti erdvinių duomenų infrastruktūros diegimo ir naudojimo stebėseną, ataskaitų Europos Komisijai teikimą. | Visiškas |
| **22 straipsnis**  1. Komisijai padeda komitetas.  2. Kai daroma nuoroda į šią dalį, taikomi Sprendimo 1999/468/EB 5 ir 7 straipsniai, atsižvelgiant į to sprendimo 8 straipsnio nuostatas.  Sprendimo 1999/468/EB 5 straipsnio 6 dalyje nustatytas laikotarpis yra trys mėnesiai.  3. Kai daroma nuoroda į šią dalį, taikomi Sprendimo 1999/468/EB 5a straipsnio 1-4 dalys ir 7 straipsnis, atsižvelgiant į jo 8 straipsnį. | Direktyvos 22 straipsnio perkelti ir įgyvendint nereikia, nes jis skirtas Komisijai. |  |
| **23 straipsnis**  Iki (septyneri metai nuo šios direktyvos įsigaliojimo dienos) ir vėliau kas šešeri metai Komisija pateikia Europos Parlamentui ir Tarybai pranešimą apie šios direktyvos įgyvendinimą, pagrįstą *inter alia* valstybių narių pagal 21 straipsnio 2 ir 3 dalis pateiktomis ataskaitomis.  Kur būtina, kartu su pranešimu pateikiami pasiūlymai dėl Bendrijos veiksmų. | Direktyvos 23 straipsnio perkelti ir įgyvendint nereikia, nes jis skirtas Komisijai. |  |
| **24 straipsnis**  1. Valstybės narės priima įstatymus ir kitus teisės aktus, kurie, įsigalioję iki 2009 m. gegužės 15 d., įgyvendina šią direktyvą. Patvirtindamos tokias priemones, valstybės narės daro juose nuorodą į šią direktyvą arba tokia nuoroda daroma juos oficialiai skelbiant. Nuorodos darymo tvarką nustato valstybės narės.  2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus. | **GKĮ projektas**  **1 straipsnis. Įstatymo paskirtis**  (...)  2. Šiuo įstatymu nustatyti Lietuvos erdvinės informacijos infrastruktūros, erdvinių duomenų rinkinių naudojimo ir Lietuvos erdvinės informacijos portalo reikalavimai suderinti su Europos Sąjungos teisės aktu, nurodytu šio įstatymo priede.  **Įstatymo** **priedas**  **ĮGYVENDINAMI EUROPOS SĄJUNGOS TEISĖS AKTAI**  1. 2007 m. kovo 14 d. Europos Parlamento ir Tarybos direktyva 2007/2/EB (OL 2007 L 108, p. 1), sukurianti Europos Bendrijos erdvinės informacijos infrastruktūrą (INSPIRE).  **LRV nutarimas dėl LEII erdvinių duomenų temų**  Vadovaudamasi Lietuvos Respublikos geodezijos ir kartografijos įstatymo 19 straipsnio 2 dalimi, taip pat siekdama užtikrinti 2007 m. kovo 14 d. Europos Parlamento ir Tarybos direktyvos 2007/2/EB, sukuriančios Europos Bendrijos erdvinės informacijos infrastruktūrą (INSPIRE) (OL 2007 L 108, p. 1), nuostatų įgyvendinimą, Lietuvos Respublikos Vyriausybė nutaria:  Patvirtinti Lietuvos erdvinės informacijos infrastruktūros erdvinių duomenų temų sąrašą (pridedama). | Visiškas |
| 25 straipsnis Ši direktyva įsigalioja dvidešimtą dieną nuo jos paskelbimo *Europos Sąjungos oficialiajame leidinyje*. | Šio direktyvos straipsnio perkelti ir įgyvendinti nereikia. |  |
| 26 straipsnis Ši direktyva skirta valstybėms narėms. | Šio direktyvos straipsnio perkelti ir įgyvendinti nereikia. |  |
| I PRIEDAS  6 straipsnio a punkte, 8 straipsnio 1 dalyje ir 9 straipsnio a punkte nurodytos erdvinių duomenų temos  1. Koordinačių atskaitos sistemos Vienareikšmio erdvinės informacijos nurodymo erdvėje naudojant koordinačių (x, y, z) derinį ir (arba) platumą, ilgumą bei aukštį sistemos, pagrįstos geodezinės horizontaliosios ir vertikaliosios atskaitos duomenimis.  2. Geografinio tinklelio sistemos Suderintas kintamos skiriamosios gebos tinklelis su bendru atskaitos tašku ir standartizuota tinklelio langelių lokacija bei dydžiu. 3. Geografiniai pavadinimai Sričių, regionų, vietovių, miestų, priemiesčių, miestelių, gyvenviečių ar kitų viešąją ar istorinę reikšmę turinčių geografinių ar topografinių elementų pavadinimai. 4. Administraciniai vienetai Administracinėmis ribomis atskirti vietos, regionų ir nacionalinės valdžios administraciniai vienetai, į kuriuos padalijamos teritorijos, kurios priklauso valstybės narės jurisdikcijai ir (arba) kuriose ji vykdo jurisdikciją.  5. Adresai Nuosavybės vieta pagal adreso duomenis, paprastai gatvės pavadinimą, namo numerį, pašto kodą.  6. Kadastro sklypai Kadastrų registruose ar panašiai apibrėžti plotai  7. Transporto tinklai Keliai, geležinkeliai, oro ir vandens transporto tinklai bei su jais susijusi infrastruktūra. Įtraukiamos sąsajos tarp skirtingų tinklų. Taip pat apima 1996 m. liepos 23 d. Europos Parlamente ir Tarybos sprendime Nr. 1692/96/EB, pateikiančiame Bendrijos gaires dėl transeuropinio transporto tinklo plėtros, ir jo vėlesniuose pakeitimuose apibrėžtą transeuropinį transporto tinklą.   1. Hidrografija Hidrografiniai elementai, įskaitant jūros zonas ir visus kitus vandens telkinius bei su jais susijusius elementus, įskaitant upių baseinus ir pabaseinius. Kur tikslinga, pagal 2000 m. spalio 23 d. Europos Parlamento ir Tarybos direktyvą 2000/60/EB, nustatančią Bendrijos veiksmų vandens politikos srityje pagrindus, ir tinklų pavidalu.   9. Saugomos teritorijos Teritorija, nustatyta ar tvarkoma pagal tarptautinius, Bendrijos ir valstybių narių teisės aktus, siekiant konkrečių apsaugos tikslų. | **GKĮ projektas**  **20 straipsnis. Lietuvos erdvinės informacijos infrastruktūros erdvinių duomenų rinkiniai**  (...)  2. Valstybės kadastrų, registrų, valstybės informacinių sistemų tvarkytojai, valstybės bei savivaldybių institucijos, tvarkančios erdvinių duomenų rinkinius, atitinkančius Vyriausybės patvirtintas Lietuvos erdvinės informacijos infrastruktūros erdvinių duomenų temas, privalo užtikrinti, kad erdvinių duomenų rinkinius naudotojai pasiektų per Lietuvos erdvinės informacijos portalą.  3. Erdvinių duomenų rinkiniai kuriami žemės ūkio ministro nustatyta tvarka. Lietuvos erdvinės informacijos infrastruktūros erdvinių duomenų temas atitinkantys erdvinių duomenų rinkiniai sudaromi pagal Europos Komisijos patvirtintus reikalavimus.  (...)  5. Erdvinių duomenų rinkinių specifikacijas, suderinę su Žemės ūkio ministerija, nustato valstybės kadastrų, registrų ir valstybės informacinių sistemų valdytojai, valstybės institucijos, tvarkančios erdvinių duomenų rinkinius.  (...)  **LRV nutarimas dėl LEII erdvinių duomenų temų**  **ir nutarimu patvirtintas Lietuvos erdvinės informacijos infrastruktūros erdvinių duomenų temų sąrašas (lentelė)** | Visiškas |
| II PRIEDAS  6 straipsnio a punkte, 8 straipsnio 1 dalyje ir 9 straipsnio b punkte nurodytos erdvinių duomenų temos  1. Aukštis Sausumos, ledo ir vandenyno paviršių skaitmeniniai aukščio modeliai. Tai apima sausumos aukštį, batimetriją ir pakrantės liniją.  2. Žemės danga Fizinė ir biologinė žemės paviršiaus danga, įskaitant dirbtinius paviršius, žemės ūkio plotus, miškus, (pusiau) natūralius plotus, šlapžemes, vandens telkinius.  3. Ortofotografinis vaizdavimas Georeferencinis žemės paviršiaus atvaizdas, gaunamas iš palydove arba orlaivyje esančių jutiklių.  4. Geologija Geologija apibūdinama pagal sudėtį ir struktūrą. Tai apima pamatinę uolieną, vandeninguosius sluoksnius ir geomorfologiją. | GKĮ projektas **20 straipsnis. Lietuvos erdvinės informacijos infrastruktūros erdvinių duomenų rinkiniai**  (...)  2. Valstybės kadastrų, registrų, valstybės informacinių sistemų tvarkytojai, valstybės bei savivaldybių institucijos, tvarkančios erdvinių duomenų rinkinius, atitinkančius Vyriausybės patvirtintas Lietuvos erdvinės informacijos infrastruktūros erdvinių duomenų temas, privalo užtikrinti, kad erdvinių duomenų rinkinius naudotojai pasiektų per Lietuvos erdvinės informacijos portalą.  3. Erdvinių duomenų rinkiniai kuriami žemės ūkio ministro nustatyta tvarka. Lietuvos erdvinės informacijos infrastruktūros erdvinių duomenų temas atitinkantys erdvinių duomenų rinkiniai sudaromi pagal Europos Komisijos patvirtintus reikalavimus.  (...)  5. Erdvinių duomenų rinkinių specifikacijas, suderinę su Žemės ūkio ministerija, nustato valstybės kadastrų, registrų ir valstybės informacinių sistemų valdytojai, valstybės institucijos, tvarkančios erdvinių duomenų rinkinius.  (...)  **LRV nutarimas dėl LEII erdvinių duomenų temų**  **ir nutarimu patvirtintas Lietuvos erdvinės informacijos infrastruktūros erdvinių duomenų temų sąrašas (lentelė)** | Visiškas |
| III PRIEDAS  6 straipsnio b punkte ir 9 straipsnio b punkte nurodytos erdvinių duomenų temos  1. Statistiniai vienetai Vienetai, skirti statistinės informacijos platinimui ar panaudojimui.  2. Pastatai Geografinė pastatų buvimo vieta.  3. Dirvožemis Dirvožemio ir podirvio charakteristikos: gylis, granuliometrinė sudėtis, dalelių ir organinių medžiagų struktūra ir sudėtis, akmeningumas, erozija ir tam tikrais atvejais vidutinis nuolydis bei numatomas vandens sulaikymo pajėgumas.  4. Žemės naudojimas Teritorija apibūdinama pagal jos esamą ir būsimą planuojamą funkcinę arba socialinę ir ekonominę paskirtį (pvz., gyvenamoji, pramoninė, komercinė, žemės ūkio, miškų, rekreacinė).  5. Žmonių sveikata ir sauga Patologijų dominavimo geografinis pasiskirstymas (alergijos, vėžys, kvėpavimo takų ligos ir t. t.), informacija apie poveikį žmonių sveikatai (biomarkeriai, vaisingumo sumažėjimas, epidemijos) ar gerovei (nuovargis, stresas ir t. t.), tiesiogiai (oro tarša, cheminės medžiagos, ozono sluoksnio retėjimas, triukšmas ir t. t.) arba netiesiogiai (maistas, genetiškai modifikuoti organizmai ir t. t.) susijusi su aplinkos kokybe.  6. Komunalinės įmonės ir valstybės tarnybos Tai apima komunalinių įmonių infrastruktūrą, pavyzdžiui, kanalizaciją, atliekų tvarkymą, elektros energijos tiekimą ir vandens tiekimą, administracines ir socialines valstybės tarnybas, pavyzdžiui, viešojo administravimo įstaigas, civilinės saugos tarnybas, mokyklas ir ligonines.  7. Aplinkos stebėsenos priemonės Aplinkos stebėsenos priemonių vieta ir veikla, įskaitant valdžios institucijų arba jų vardu atliekamą išmetamų teršalų, aplinkos terpių būklės ir kitų ekosistemos parametrų (biologinės įvairovės, ekologinių augalijos sąlygų ir t. t.) stebėjimą ir matavimą.  8. Gamybos ir pramonės įrenginiai Pramoninės gamybos įmonės, įskaitant įrenginius, kuriems taikoma 1996 m. rugsėjo 24 d. Tarybos direktyva 96/61/EB dėl taršos integruotos prevencijos ir kontrolės, ir vandens ėmimo įmones, kasybos, sandėliavimo vietas.  9. Žemės ūkio ir akvakultūros infrastruktūra Žemės ūkio įrenginiai ir gamybos infrastruktūra (įskaitant drėkinimo sistemas, šiltnamius ir tvartus).  10. Gyventojų pasiskirstymas – demografija Geografinis žmonių pasiskirstymas, įskaitant gyventojų savybes ir aktyvumo lygius, pagal tinklelį, regioną, administracinį ar kitą analitinį vienetą.  11. Tvarkomos teritorijos, ribojamos ir reglamentuojamos zonos bei vienetai, už kuriuos atsiskaitoma  Tvarkomos / ribojamos / reglamentuojamos zonos ir vienetai, už kuriuos atsiskaitoma tarptautiniu, Europos, nacionaliniu, regioniniu arba vietos lygmeniu tvarkomos ir reglamentuojamos zonos arba zonos, apie kurias rengiamos ataskaitos. Tai apima sąvartynus, ribotos veiklos zonas aplink geriamo vandens šaltinius, nitratų pažeidžiamas zonas, reglamentuojamus jūros arba didelių vidaus vandenų farvaterius, atliekų aikšteles, zonas, kuriose ribojamas triukšmas, vietas, kuriose reikalingas leidimas žvalgybai ar kasinėjimui, upių baseinų sritis, atitinkamas vietoves, apie kurias rengiamos ataskaitos, ir pakrančių zonos tvarkymo vietoves.  12. Gamtinių pavojų zonos Pažeidžiamos vietovės, suskirstytos pagal gamtinio pavojaus pobūdį (visi atmosferiniai, hidrologiniai, seisminiai, vulkaniniai ir savaiminių gaisrų reiškiniai, kurie dėl savo vietos, stiprumo ir dažnumo kelia didelę grėsmę visuomenei), pvz., potvyniai, nuošliaužos ir žemės nusėdimas, griūtys, miškų gaisrai, žemės drebėjimai, ugnikalnių išsiveržimai.  13. Atmosferos sąlygos Fizinės atmosferos sąlygos. Tai apima matavimais, modeliais arba abiem būdais pagrįstus erdvinius duomenis, nurodant matavimo vietas.  14. Meteorologinės geografinės sąlygos Oro sąlygos ir jų matavimai; krituliai, temperatūra, evapotranspiracija, vėjo greitis ir kryptis.  15. Okeanografinės geografinės sąlygos Fizinės vandenynų charakteristikos (srovės, druskingumas, bangų aukštis ir t. t.).  16. Jūrų regionai Jūrų ir sūrių vandens telkinių, pagal bendras charakteristikas suskirstytų į regionus ir paregionius, fizinės charakteristikos.  17. Biogeografiniai regionai Teritorijos, kurioms būdingos palyginti homogeniškos ekologinės sąlygos ir panašios charakteristikos.  18. Buveinės ir biotopai Geografinės teritorijos, kurioms būdingos specifinės ekologinės sąlygos, procesai, struktūra ir (gyvybės palaikymo) funkcijos, sudarančios gyvenimui tinkamas fizines sąlygas ten gyvenantiems organizmams. Tai apima visiškai natūralias ir pusiau natūralias sausumos ir vandens teritorijas, kurios turi skirtingas geografines, abiotines ir biotines sąlygas.  19. Rūšių pasiskirstymas Geografinis gyvūnų ir augalų rūšių pasiskirstymas pagal tinklelį, regioną, administracinį ar kitą analitinį vienetą.  20. Energijos ištekliai Energijos ištekliai, įskaitant angliavandenilius, hidroenergiją, bioenergiją, saulės ir vėjo energiją ir t. t., tam tikrais atvejais įskaitant informaciją apie išteklių apimties gylį / aukštį.  21. Naudingosios iškasenos Naudingosios iškasenos, įskaitant metalų rūdas, pramonei naudojamas naudingąsias iškasenas ir t. t., tam tikrais atvejais įskaitant informaciją apie išteklių apimties gylį / aukštį. | GKĮ projektas **20 straipsnis. Lietuvos erdvinės informacijos infrastruktūros erdvinių duomenų rinkiniai**  (...)  2. Valstybės kadastrų, registrų, valstybės informacinių sistemų tvarkytojai, valstybės bei savivaldybių institucijos, tvarkančios erdvinių duomenų rinkinius, atitinkančius Vyriausybės patvirtintas Lietuvos erdvinės informacijos infrastruktūros erdvinių duomenų temas, privalo užtikrinti, kad erdvinių duomenų rinkinius naudotojai pasiektų per Lietuvos erdvinės informacijos portalą.  3. Erdvinių duomenų rinkiniai kuriami žemės ūkio ministro nustatyta tvarka. Lietuvos erdvinės informacijos infrastruktūros erdvinių duomenų temas atitinkantys erdvinių duomenų rinkiniai sudaromi pagal Europos Komisijos patvirtintus reikalavimus.  (...)  5. Erdvinių duomenų rinkinių specifikacijas, suderinę su Žemės ūkio ministerija, nustato valstybės kadastrų, registrų ir valstybės informacinių sistemų valdytojai, valstybės institucijos, tvarkančios erdvinių duomenų rinkinius.  (...)  **LRV nutarimas dėl LEII erdvinių duomenų temų**  **ir nutarimu patvirtintas Lietuvos erdvinės informacijos infrastruktūros erdvinių duomenų temų sąrašas (lentelė)** | Visiškas |

|  |  |  |
| --- | --- | --- |
|  |  |  |